title: Vec C-255/05: Rozsudok Súdneho dvora (druhá komora) z  5. júla 2007 – Komisia Európskych spoločenstiev/Talianska republika (Nesplnenie povinnosti členským štátom — Posudzovanie vplyvov určitých projektov na životné prostredie — Zhodnocovanie odpadov — Výstavba tretej linky spaľovne odpadu v Brescia — Zverejnenie žiadosti o povolenie — Smernice 75/442/EHS, 85/337/EHS a 2000/76/ES)

text:
               25.8.2007

               SK

               Úradný vestník Európskej únie

               C 199/5

         Rozsudok Súdneho dvora (druhá komora) z 5. júla 2007 – Komisia Európskych spoločenstiev/Talianska republika
   (Vec C-255/05) (1)

   (Nesplnenie povinnosti členským štátom - Posudzovanie vplyvov určitých projektov na životné prostredie - Zhodnocovanie odpadov - Výstavba „tretej linky“ spaľovne odpadu v Brescia - Zverejnenie žiadosti o povolenie - Smernice 75/442/EHS, 85/337/EHS a 2000/76/ES)
   (2007/C 199/07)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: M. Konstantinidis, splnomocnený zástupca, F. Louis a A. Capobianco, advokáti)

      Žalovaná: Talianska republika (v zastúpení: I. M. Braguglia, splnomocnený zástupca, M. Fiorilli, advokát)
   Predmet veci
   Nesplnenie povinnosti členským štátom – Porušenie článku 2 ods. 1 a článku 4 ods. 1 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001 s. 248) zmenenej a doplnenej smernicou Rady 97/11/ES z 3. marca 1997 (Ú. v. ES L 73, s. 5; Mim. vyd. 15/003, s. 151) – Porušenie článku 12 ods. 1 smernice Európskeho parlamentu a Rady 2000/76/ES zo 4. decembra 2000 o spaľovaní odpadov (Ú. v. ES L 332, s. 91; Mim. vyd. 15/005, s. 353) – Povolenie bez uskutočnenia posudzovania a zverejnenia žiadosti o povolenie – Výstavba „tretej linky“ spaľovne odpadu spoločnosťou ASM Brescia SpA
   Výrok rozsudku

               1.

               Talianska republika si tým, že nepodrobila, pred vydaním stavebného povolenia, projekt „tretej linky“ spaľovne odpadu patriacej spoločnosti ASM Brescia SpA posúdeniu vplyvu na životné prostredie v zmysle článkov 5 až 10 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997, nesplnila povinnosti, ktoré jej vyplývajú z článku 2 ods. 1 a článku 4 ods. 1 tejto smernice.

               2.

               Talianska republika si tým, že nesprístupnila verejnosti, na jednom alebo viacerých verejne prístupných miestach, na primerane dlhý čas, aby verejnosť mohla vyjadriť svoje pripomienky pred tým, než príslušný úrad prijme rozhodnutie, oznámenie o začatí činnosti „tretej linky“ tejto spaľovne odpadov a tým, že verejnosti neumožnila oboznámiť sa s rozhodnutiami v súvislosti s týmto oznámením, doplnenými kópiou povolenia, nesplnila povinnosti, ktoré jej vyplývajú z článku 12 ods. 1 smernice 2000/76 Európskeho parlamentu a Rady zo 4. decembra 2000 o spaľovaní odpadov.

               3.

               Talianska republika je povinná nahradiť trovy konania.

               4.

               Spojené kráľovstvo Veľkej Británie Severného Írska znáša svoje vlastné trovy konania.

      (1)  Ú. v. EÚ C 205, 20.8.2005.


title: Vec C-100/17 P: Odvolanie podané 24. februára 2017: Gul Ahmed Textile Mills Ltd proti rozsudku Všeobecného súdu (piata komora) z 15. decembra 2016 vo veci T-199/04 RENV, Gull Ahmed Textile Mills Ltd/Rada Európskej únie

text:
               29.5.2017

               SK

               Úradný vestník Európskej únie

               C 168/21

         Odvolanie podané 24. februára 2017: Gul Ahmed Textile Mills Ltd proti rozsudku Všeobecného súdu (piata komora) z 15. decembra 2016 vo veci T-199/04 RENV, Gull Ahmed Textile Mills Ltd/Rada Európskej únie
   (Vec C-100/17 P)
   (2017/C 168/28)
   Jazyk konania: angličtina

      Účastníci konania

      Odvolateľka: Gul Ahmed Textile Mills Ltd (v zastúpení: L. Ruessmann, avocat, J. Beck, solicitor)

      Ďalší účastníci konania: Rada Európskej únie, Európska komisia

      Návrhy odvolateľky

   Odvolateľka navrhuje, aby Súdny dvor:

               —

               vyhlásil odvolanie za prípustné a dôvodné,

               —

               zrušil rozsudok Všeobecného súdu,

               —

               rozhodol vo veci samej a zrušil nariadenie 397/2004 (1) alebo vrátil vec Všeobecnému súdu, aby tento rozhodol vo veci samej, pokiaľ ide o žalobu o neplatnosť, a

               —

               zaviazal Radu na náhradu trov konania vynaložených odvolateľkou v rámci odvolacieho konania a konania na Všeobecnom súde.

      Odvolacie dôvody a hlavné tvrdenia

   Na podporu svojho odvolania odvolateľka uvádza tieto tvrdenia:

               —

               Všeobecný súd sa dopustil nesprávneho právneho posúdenia, keď rozhodol, že odvolateľka už nemá záujem na konaní, pokiaľ ide o druhý a tretí žalobný dôvod. Pri rozhodovaní o tom, či odvolateľka má naďalej záujem na konaní musí Všeobecný súd zohľadňovať všetky dôkazy a informácie, ktoré sa mu predložia a skúmať celkový kontext veci. Chyby Rady pri výpočte dumpingovej marže sú metodologickej povahy a môžu sa v budúcnosti opakovať.

               —

               Všeobecný súd sa dopustil nesprávneho právneho posúdenia, keď dospel k záveru, bez toho aby riadne preskúmal tvrdenia odvolateľky (v niektorých prípadoch dokonca bez toho, aby ich vôbec skúmal), že reorientácia výroby priemyselného odvetvia Únie na odvetvie s vyššou hodnotou na trhu Únie s posteľnou bielizňou a zvýšenie dovozov posteľnej bielizne pochádzajúcej od tureckých výrobcov do Únie, prepojených s priemyselným odvetvím Únie, neprerušujú príčinnú súvislosť medzi údajným dumpingom a značnou škodou údajne vzniknutou priemyselnému odvetviu Únie. Okrem toho závery Všeobecného súdu predstavujú skreslenie skutkových okolností predstavených v nariadení 397/2004 a nesprávnu právnu kvalifikáciu skutkových okolností.

      (1)  Nariadenie Rady (ES) č. 397/2004 z 2. marca 2004, ktorým sa ukladá konečné antidumpingové clo na dovoz bavlnenej posteľnej bielizne s pôvodom v Pakistane (Ú. v. EÚ L 66, 2004, s. 1; Mim. vyd. 11/050, s. 26).


title: Vec F-122/07: Žaloba podaná 25. októbra 2007 – Marcucio/Komisia

text:
               8.3.2008

               SK

               Úradný vestník Európskej únie

               C 64/65

         Žaloba podaná 25. októbra 2007 – Marcucio/Komisia
   (Vec F-122/07)
   (2008/C 64/108)
   Jazyk konania: taliančina
   Účastníci konania

      Žalobca: Luigi Marcucio (Tricase, Taliansko) (v zastúpení: G. Cipressa, advokát)

      Žalovaná: Komisia Európskych spoločenstiev
   Návrhy žalobcu

               —

               zrušiť oznámenie z 30. novembra 2006 č. RELEX.K.4 D(2006)522434,

               —

               zrušiť oznámenie z 15. februára 2007 č. D(2007) 502458,

               —

               zrušiť rozhodnutie o ukončení vyšetrovania udalosti zo 6. septembra 2001, keď žalobca požiadal o pomoc bezpečnostné služby delegácie Európskej komisie v Angole na účely výmeny pneumatiky na jeho osobnom automobile,

               —

               zrušiť rozhodnutie, v akejkoľvek forme, ktorým žalovaná zamietla žiadosť z 1. septembra 2006, ktorú žalobca zaslal menovaciemu orgánu,

               —

               zrušiť v rozsahu, v akom je to nevyhnutné, oznámenie zo 16. júla 2007 č. ADMIN.B.2/MB/nb D(07) 16072;

               —

               zrušiť v rozsahu, v akom je to nevyhnutné, rozhodnutie, v akejkoľvek forme, o zamietnutí sťažnosti z 26. marca 2007 zaslanej menovaciemu orgánu,

               —

               uložiť žalovanej povinnosť, aby vykonala vyšetrovanie na účely zistenia udalostí z 5. mája 2003, keď vedúci ad interim administratívneho oddelenia delegácie Európskej komisie v Angole riadil osobný automobil žalobcu z miesta, kde boli ubytovaní, do miesta vzdialeného približne štyri kilometre, udalostí zo 6. septembra 2001 a či existuje medzi týmito udalosťami akýkoľvek vzťah, ako aj povinnosť, aby bezodkladne oznámila žalobcovi výsledky vyšetrovania a na niekoľkých príslušných a viditeľných miestach vyvesila oznámenia obsahujúce výňatok zo záverov vyšetrovania a zabezpečila prístup k týmto zisteniam; alebo podporne uložiť žalovanej povinnosť zaplatiť žalobcovi z titulu náhrady ujmy, ktorá mu vznikla v dôsledku rozhodnutia o zamietnutí žiadosti z 1. septembra 2006, sumu 100 000 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú, a s ohľadom na ujmu, ktorá vznikne po dni, keď bola podaná predmetná žaloba, sumu 20 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú, za každý deň odo dňa nasledujúceho po dni podania tejto žaloby do dňa, keď po ukončení vyšetrovania bude žalobca oboznámený so zisteniami a tieto zistenia budú primerane zverejnené,

               —

               uložiť žalovanej povinnosť zaplatiť žalobcovi z titulu náhrady ujmy, ktorá mu už vznikla v dôsledku odmietnutia zaslať mu preklad do taliančiny oznámenia z 30. novembra 2006, sumu 20 000 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú; ako aj s ohľadom na ujmu, ktorá mu vznikne po dni podania tejto žaloby, sumu vo výške 2 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú, za každý deň odo dňa nasledujúceho po dni podania tejto žaloby do dňa, keď budú prijaté všetky opatrenia na vykonanie rozhodnutia o neplatnosti odmietnutia,

               —

               uložiť žalovanej povinnosť zaplatiť žalobcovi bezodkladne po vydaní rozsudku v tejto veci z titulu náhrady ujmy, ktorá mu už vznikla, ako aj ujmy, ktorá mu môže vniknúť v budúcnosti, v dôsledku rozhodnutia o ukončení vyšetrovania, pokiaľ ide o ujmu, ktorá mu už vznikla, sumu 20 000 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú; s ohľadom na ujmu, ktorá mu vznikne po dni podania tejto žaloby, sumu vo výške 25 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú za každý deň odo dňa nasledujúceho po dni podania tejto žaloby do dňa, keď žalovaná prijme všetky opatrenia na vykonanie rozhodnutia o neplatnosti rozhodnutia o ukončení vyšetrovania,

               —

               potvrdiť nezákonnosť skutočnosti, že prinajmenšom do dňa, keď mu bolo doručené oznámenie z 30. novembra 2006, nebol žalobca oboznámený s rozhodnutím o ukončení vyšetrovania,

               —

               určiť, že skutočnosť, že žalobca nebol oboznámený s ukončením vyšetrovania, je protiprávna,

               —

               uložiť žalovanej povinnosť zaplatiť žalobcovi z titulu náhrady ujmy v dôsledku toho, že nebol oboznámený s ukončením vyšetrovania, sumu 50 000 eur alebo vyššiu alebo nižšiu sumu, ktorú Súd pre verejnú službu bude považovať za primeranú a spravodlivú,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobca na podporu svojich tvrdení uvádza tieto tri žalobné dôvody: 1. absolútny nedostatok odôvodnenia aj okrem iného z dôvodu nelogickosti, nesúvislosti, neprimeranosti, nejasnosti a predstieraných dôvodov a nedostatočné alebo neprimerané vyšetrovanie; 2. závažné a zjavné porušenie zákona; 3. porušenie povinnosti starostlivosti a riadnej správy vecí verejných.


title: Vec T-710/15: Uznesenie Všeobecného súdu zo 14. septembra 2016 – Drex Technologies/Rada

text:
               7.11.2016

               SK

               Úradný vestník Európskej únie

               C 410/36

         Uznesenie Všeobecného súdu zo 14. septembra 2016 – Drex Technologies/Rada
   (Vec T-710/15) (1)

   (2016/C 410/63)
   Jazyk konania: francúzština
   Predseda siedmej komory nariadil výmaz veci.

      (1)  Ú. v. EÚ C 59, 15.2.2016.


title: Vec T-424/17: Žaloba podaná 10. júla 2017 – Fruit of the Loom/EUIPO – Takko (FRUIT)

text:
               25.9.2017

               SK

               Úradný vestník Európskej únie

               C 318/14

         Žaloba podaná 10. júla 2017 – Fruit of the Loom/EUIPO – Takko (FRUIT)
   (Vec T-424/17)
   (2017/C 318/19)
   Jazyk, v ktorom bola podaná žaloba: angličtina

      Účastníci konania

      Žalobkyňa: Fruit of the Loom, Inc. (Bowling Green, Kentucky, Spojené štáty) (v zastúpení: S. Malynicz, QC a V. Marsland, solicitor)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Takko Holding GmbH (Telgte, Nemecko)

      Údaje týkajúce sa konania pred EUIPO

      Majiteľ spornej ochrannej známky: žalobkyňa.

      Dotknutá sporná ochranná známka: slovná ochranná známka Európskej únie „FRUIT“ – ochranná známka Európskej únie č. 5 077 508.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie štvrtého odvolacieho senátu EUIPO z 25. apríla 2017 vo veci R 2119/2016-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO a ďalšiemu účastníkovi konania, aby znášali svoje vlastné trovy konania a nahradili trovy konania žalobkyne.

      Uvádzané žalobné dôvody

               —

               porušenie článku 15 ods. 1 nariadenia č. 207/2009,

               —

               porušenie článku 65 ods. 6 nariadenia č. 207/2009.


title: Vec C-156/06: Rozsudok Súdneho dvora (piata komora) z  23. novembra 2006 – Komisia Európskych spoločenstiev/Švédske kráľovstvo (Nesplnenie povinnosti členským štátom — Smernica 2002/87/ES — Úverové inštitúcie, poisťovne a investičné spoločnosti vo finančnom konglomeráte — Doplnkový dohľad — Neprebratie v stanovenej lehote)

text:
               30.12.2006

               SK

               Úradný vestník Európskej únie

               C 331/21

         Rozsudok Súdneho dvora (piata komora) z 23. novembra 2006 – Komisia Európskych spoločenstiev/Švédske kráľovstvo
   (Vec C-156/06) (1)

   (Nesplnenie povinnosti členským štátom - Smernica 2002/87/ES - Úverové inštitúcie, poisťovne a investičné spoločnosti vo finančnom konglomeráte - Doplnkový dohľad - Neprebratie v stanovenej lehote)
   (2006/C 331/36)
   Jazyk konania: švédčina
   Účastníci konania

      Žalobkyňa: Komisia Európskych spoločenstiev (v zastúpení: D. Maidani a K. Simonsson, splnomocnení zástupcovia)

      Žalovaný: Švédske kráľovstvo (v zastúpení: A. Falk, splnomocnený zástupca)
   Predmet veci
   Nesplnenie povinnosti členským štátom – Nezabezpečenie prebratia smernice Európskeho parlamentu a Rady 2002/87/ES zo 16. decembra 2002 o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, ktorou sa menia a dopĺňajú smernice Rady 73/239/EHS, 79/267/EHS, 92/49/EHS, 92/96/EHS, 93/6/EHS a 93/22/EHS a smernice Európskeho parlamentu a Rady 98/78/ES a 2000/12/ES (Ú. v. ES L 35, s. 1; Mim. vyd. 6/004, s. 340) v stanovenej lehote
   Výrok rozsudku

               1.

               Švédske kráľovstvo tým, že v stanovenej neprijalo všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2002/87/ES zo 16. decembra 2002 o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, ktorou sa menia a dopĺňajú smernice Rady 73/239/EHS, 79/267/EHS, 92/49/EHS, 92/96/EHS, 93/6/EHS a 93/22/EHS a smernice Európskeho parlamentu a Rady 98/78/ES a 2000/12/ES, alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z tejto smernice.

               2.

               Švédske kráľovstvo je povinné nahradiť trovy konania.

      (1)  Ú. v. EÚ C 131, 3.6.2006.


title: Vec T-387/07: Rozsudok Všeobecného súdu z  3. marca 2011 — Portugalsko/Komisia ( „EFRR — Zníženie finančnej pomoci — Globálna subvencia na podporu miestnych investícií v Portugalsku — Žaloba o neplatnosť — Skutočne vynaložené výdavky — Arbitrážna doložka“ )

text:
               9.4.2011

               SK

               Úradný vestník Európskej únie

               C 113/12

         Rozsudok Všeobecného súdu z 3. marca 2011 — Portugalsko/Komisia
   (Vec T-387/07) (1)

   (EFRR - Zníženie finančnej pomoci - Globálna subvencia na podporu miestnych investícií v Portugalsku - Žaloba o neplatnosť - Skutočne vynaložené výdavky - Arbitrážna doložka)
   2011/C 113/22
   Jazyk konania: portugalčina

      Účastníci konania

      Žalobkyňa: Portugalská republika (v zastúpení: L. Inez Fernandes, S. Rodrigues a A. Gattini, splnomocnení zástupcovia)

      Žalovaná: Európska komisia (v zastúpení: P. Guerra e Andrade a L. Flynn, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie K(2007) 3772 z 31. júla 2007, týkajúceho sa zníženia pomoci z Európskeho fondu pre regionálny rozvoj (EFRR) v súvislosti s globálnou subvenciou na podporu miestnych investícií v Portugalsku na základe rozhodnutia Komisie K(95) 1769 z 28. júla 1995

      Výrok rozsudku

               1.

               Žaloba sa zamieta.

               2.

               Portugalská republika je povinná okrem vlastných trov konania nahradiť aj trovy konania Európskej komisie.

      (1)  Ú. v. EÚ C 297, 8.12.2007.


title: Vec T-559/17: Žaloba podaná 9. augusta 2017 – Abdulkarim/Rada

text:
               16.10.2017

               SK

               Úradný vestník Európskej únie

               C 347/43

         Žaloba podaná 9. augusta 2017 – Abdulkarim/Rada
   (Vec T-559/17)
   (2017/C 347/57)
   Jazyk konania: francúzština

      Účastníci konania

      Žalobca: Mouhamad Wael Abdulkarim (Dubaj, Spojené arabské emiráty) (v zastúpení: J.-P. Buyle a L. Cloquet, avocats)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil rozhodnutie Rady (SZBP) 2017/917 z 29. mája 2017, ktorým sa mení rozhodnutie 2013/255/SZBP o reštriktívnych opatreniach voči Sýrii v rozsahu, v akom sa týkajú žalobcu,

               —

               zrušil vykonávacie rozhodnutie Rady (EÚ) 2017/907 z 29. mája 2017, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii v rozsahu, v akom sa týka žalobcu,

               —

               zaviazal Radu na náhradu všetkých trov a výdavkov konania vrátane tých, ktoré vynaložil žalobca.

      Žalobné dôvody a hlavné tvrdenia

   Na podporu svojej žaloby žalobca uvádza päť žalobných dôvodov.

               1.

               Prvý žalobný dôvod je založený na zjavnom nesprávnom posúdení skutkového stavu, ktorého sa dopustila žalovaná, keď sa domnievala, že žalobca sa podieľal na podpore sýrskeho režimu. Nasledujúce tvrdenia sú predkladané v rozpore s tým, čo bolo uvádzané v napadnutých aktoch:

                           —

                           pán Adbulkarim nemôže byť kvalifikovaný ako „vplyvný podnikateľ“,

                           —

                           nemôže byť spájaný s týmto režimom, nevykonáva žiadny vplyv na tento režim a nepredstavuje reálne riziko obchádzania reštriktívnych opatrení prijatých s ohľadom na situáciu v Sýrii,

                           —

                           minulé angažovanie sa tohto posledného uvedeného v Alkarim For Trade and Industry L.L.C. alebo v iných spoločnostiach aktívnych v odvetví ropy, priemyselných olejov, mazív a tukov na Strednom východe nemôže mať za následok, že je kvalifikovaný ako „vplyvný podnikateľ“,

                           —

                           nemal pobyt v Sýrii a teda tam nevykonával nijaké činnosti.

               2.

               Druhý žalobný dôvod je založený na porušení všeobecnej zásady proporcionality, keďže opatrenia prijaté napadnutými aktmi majú také účinky, že by sa ako také mali považovať za neprimerané.

               3.

               Tretí žalobný dôvod je založený na neprimeranom porušení vlastníckeho práva a práva na výkon povolania, keďže sporné opatrenia majú za následok, že bránia žalobcovi pokojne používať jeho majetok a vykonávať hospodársku slobodu.

               4.

               Štvrtý žalobný dôvod je založený na zneužití právomoci, keďže napadnuté akty boli prijaté s cieľom dosiahnuť iné než stanovené ciele, a síce vylúčiť žalobcu na tomto trhu s úmyslom zvýhodniť iných účastníkov trhu, a teda sú postihnuté zneužitím právomoci.

               5.

               Piaty žalobný dôvod je založený na porušení povinnosti odôvodnenia upravenej v článku 296 ods. 2 ZFEÚ, keďže odôvodnenie napadnutých aktov je v skutočnosti čisto formálne a je nepravdepodobné, že by bolo predmetom úvah zo strany žalovanej.


title: Vec T-113/10: Žaloba podaná 8. marca 2010 — Španielsko/Komisia

text:
               1.5.2010

               SK

               Úradný vestník Európskej únie

               C 113/74

         Žaloba podaná 8. marca 2010 — Španielsko/Komisia
   (Vec T-113/10)
   2010/C 113/108
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: J. Rodríguez Cárcamo)

      Žalovaná: Európska komisia

      Návrhy žalobcu

               —

               zrušiť rozhodnutie Komisie K(2009) 10678 v konečnom znení z 23. decembra 2009, ktorým bola obmedzená finančná pomoc z Európskeho fondu pre regionálny rozvoj (EFRR) určená pre operačný program „Baskitsko“, cieľ 2 (1997 — 1999), v Španielsku, na základe rozhodnutia K(1998) 121 z 5. februára 1998, EFRR č. 97.11.09.007, a

               —

               zaviazať Európsku komisiu na náhradu trov konania.

      Žalobné dôvody a hlavné tvrdenia

   Predmetný spor má svoj pôvod v rozhodnutí Komisie K(1998) 121 z 5. februára 1998, ktorým Komisia priznaná pomoc z Európskeho fondu pre regionálny rozvoj (EFRR) a z Európskeho sociálneho fondu (ESF) určenú pre operačný program v regióne Baskitsko v rokoch 1997 — 1999, ktorý bol zahrnutý do konceptu podpory štrukturálnych činností Spoločenstva v španielskych regiónoch, cieľ 1, v maximálnej výške 291 862 367 eur na ťarchu EFRR.
   Podľa napadnutého rozhodnutia došlo pri realizácii tohto programu pri 24 z 37 projektov k nezrovnalostiam, ktoré sa týkali celkovej sumy 4 844 712 820 pesiet a ktoré viedli k finančnej oprave v rozsahu 27 794 540,77 eura.
   Žalobca uvádza nasledujúce dôvody:

               —

               Porušenie článku 24 nariadenia Rady (EHS) č. 4253/88 z 19. decembra 1988 (1), keďže v napadnutom rozhodnutí bola použitá metóda extrapolácie, hoci tento článok nepripúšťa možnosť extrapolovať nezrovnalosti zistené pri konkrétnych akciách na všetky akcie obsiahnuté v operačných programoch financovaných z prostriedkov EFRR. Oprava použitá Komisiou v napadnutom rozhodnutí nemá právny základ, keďže usmernenia Komisie z 15. októbra 2007 k čistým finančným opravám v rámci použitia článku 24 nariadenia Rady (EHS) č. 4253/88 nemôžu podľa rozsudku zo 6. apríla 2000, Španielsko/Komisia (2), vyvolávať právne účinky voči členským štátom a keďže sa článok 24 týka len obmedzenia pomoci, ktorej preskúmaním bola potvrdená existencia nezrovnalosti, pričom táto zásada je porušená v dôsledku vykonania opráv metódou extrapolácie.

               —

               subsidiárne porušenie článku 24 nariadenia Rady (EHS) č. 4253/88 v spojení s článkom 4 ods. 3 Zmluvy (zásada lojálnej spolupráce), keďže bola vykonaná oprava metódou extrapolácie, hoci nebol zistený žiaden nedostatok v oblasti realizácie, kontroly alebo auditu, pokiaľ ide o upravené zmluvy, keďže riadiace orgány uplatnili španielsku právnu úpravu, ktorú Súdny dvor Európskej únie nevyhlásil za odporujúcu právu Európskej únie. Dodržiavanie vnútroštátneho práva riadiacimi orgánmi, aj keď môže viesť ku konštatovaniu, zo strany Komisie, nezrovnalostí alebo konkrétnych porušení práva Európskej únie, nemôže byť základom extrapolácie z dôvodu nedostatkov v oblasti realizácie, keďže zákon, ktorý tieto orgány uplatňujú, nebol Súdnym dvorom vyhlásený za odporujúci právu Európskej únie a keďže ani Komisia proti členskému štátu nepodala na Súdny dvor žalobu podľa článku 258 ZFEÚ,

               —

               subsidiárne porušenie článku 24 nariadenia Rady (EHS) č. 4253/88 v dôsledku nereprezentatívnosti vzorky použitej pri uplatnení finančnej opravy metódou extrapolácie. Komisia pri uplatnení extrapolácie vychádzala z veľmi obmedzeného počtu projektov (37 z 3 348), ktoré nezohľadňovali všetky dôležité oblasti operačného programu, pričom zahrnula náklady, ktoré boli predtým odpočítané španielskymi orgánmi, vychádzala z deklarovaných nákladov a nie z priznanej pomoci a použila softvér, ktorého spoľahlivosť bola nižšia ako osemdesiatpäť percentná. Táto vzorka preto nespĺňa nevyhnutné podmienky reprezentatívnosti na to, aby mohla slúžiť ako základ pre extrapoláciu,

               —

               napokon musí oznámenie o existencii nezrovnalostí španielskym orgánom, ku ktorému došlo v auguste 2005, pričom vo väčšine prípadov išlo o nezrovnalosti z rokov 1998 a 1999, viesť k ich premlčaniu v dôsledku uplynutia štvorročnej premlčacej doby stanovenej v článku 3 nariadenia č. 2988/95 (3).

      (1)  Nariadenie Rady (EHS) č. 4253/88 z 19. decembra 1988 na vykonanie nariadenia (EHS) č. 2052/88 v súvislosti s koordináciou činností rozličných štrukturálnych fondov navzájom a s operáciami Európskej investičnej banky a inými existujúcimi finančnými nástrojmi (Ú. v. ES L 374, s. 1).

      (2)  Vec C-443/97, Zb. s. I-2415.

      (3)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, s. 1; Mim. vyd. 01/001, s. 340).


title: Vec T-378/11: Žaloba podaná 18. júla 2011 — Langguth Erben/ÚHVT (MEDINET)

text:
               10.9.2011

               SK

               Úradný vestník Európskej únie

               C 269/55

         Žaloba podaná 18. júla 2011 — Langguth Erben/ÚHVT (MEDINET)
   (Vec T-378/11)
   2011/C 269/121
   Jazyk konania: nemčina

      Účastníci konania

      Žalobkyňa: Franz Wilhelm Langguth Erben GmbH & Co. KG (Traben-Trarbach, Nemecko) (v zastúpení: R. Kunze a G. Würtenberger, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu z 10. mája 2011 vydané v odvolacom konaní vo veci R 1598/2010-4 a týkajúce sa prihlášky ochrannej známky Spoločenstva č. 8 786 485,

               —

               zaviazal Úrad pre harmonizáciu vnútorného trhu na náhradu trov konania.

      Dôvody a hlavné tvrdenia

      Prihlasovaná ochranná známka Spoločenstva: obrazová ochranná známka „MEDINET“ pre tovary zaradené do triedy 33 — prihláška č. 8 786 485.

      Rozhodnutie prieskumového pracovníka: zamietnutie zápisu seniority prihlasovanej ochrannej známky na základe skorších národných a medzinárodných ochranných známok.

      Rozhodnutie odvolacieho senátu: zamietnutie odvolania

      Dôvody žaloby: porušenie článkov 34, 75 a 77 nariadenia č. 207/2009 tým, že odvolací senát i) protiprávne zamietol zápis seniority; ii) nevyrovnal sa s vyjadrením žalobkyne k rozhodnutiu odvolacích senátov o právach prednosti a seniority a iii) neurčil, že vec sa prejedná v ústnom konaní.


title: Vec C-310/10: Návrh na začatie prejudiciálneho konania, ktorý podal Curte de Apel Bacău (Rumunsko) 29. júna 2010 — Ministerul Justiției și Libertăților Cetățenești/Ștefan Agafiței a iní

text:
               28.8.2010

               SK

               Úradný vestník Európskej únie

               C 234/27

         Návrh na začatie prejudiciálneho konania, ktorý podal Curte de Apel Bacău (Rumunsko) 29. júna 2010 — Ministerul Justiției și Libertăților Cetățenești/Ștefan Agafiței a iní
   (Vec C-310/10)
   ()
   2010/C 234/44
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Curte de Apel Bacău

      Účastníci konania pred vnútroštátnym súdom

      Odvolateľ: Ministerul Justiției și Libertăților Cetățenești

      Odporcovia: Ștefan Agafiței, Apetroaei Raluca, Bărbieru Marcel, Budeanu Sorin, Chiagă Luminița, Crăciun Mihaela, Curpăn Sorin-Vasile, Dabija Mihaela, Damian Mia-Cristina, Danalache Sorina, Dogaru Oana-Alina, Dorneanu Geanina, Galavan Adina-Cătălina, Grancea Gabriel, Radu (Hobjilă) Mădălina, Iacobuț Nicolae Cătălin, Lăcătușu Roxana, Lupașcu Sergiu, Maftei Smaranda, Mărmureanu Silvia, Oborocianu Maria, Panfil Simona, Pânzaru Oana-Georgeta, Păduraru Laurențiu, Pîrjol-Năstase Elena, Pocovnicu Ioana, Pușcașu Alina, Ștefănescu Cezar, Ștefănescu Roxana, Țimiraș Ciprian, Vintilă Cristina

      Vedľajší účastníci konania: Tribunal Bacău, Curte de Apel Bacău, Ministerul Economiei si Finanțelor Publice, Consiliul Național pentru Combaterea Discriminării

      Prejudiciálne otázky

               1.

               Bránia článok 15 smernice Rady 2000/43/ES, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod (1) a článok 17 smernice Rady 2000/78/ES, ktorá ustanovuje všeobecný rámec pre rovnaké zaobchádzanie v zamestnaní a povolaní (2) —, obe smernice transponované do vnútroštátneho práva prostredníctvom OG [Ordonanta Guvernului (nariadenie vlády)] č. 137/2000 v znení neskorších predpisov — vnútroštátnej úprave alebo nálezu Curte Constituțională (Ústavný súd), zakazujúcim vnútroštátnym súdnym orgánom priznať diskriminovaným navrhovateľom primeranú náhradu škody za materiálnu a/alebo morálnu ujmu v tých prípadoch, keď sa náhrada škody za ujmu spôsobenú diskrimináciou vzťahuje na platové nároky vyplývajúce zo zákona pre socio-profesijnú skupinu odlišnú od tej, ku ktorej patria navrhovatelia? Pozri v tomto zmysle nálezy Curte Constituțională č. 1325 zo 4. decembra 2008 a č. 146 z 25. februára 2010.

               2.

               Je v prípade kladnej odpovede na prvú otázku vnútroštátny súd povinný iniciovať zrušenie alebo novelizáciu ustanovení vnútroštátnych právnych predpisov a/alebo zmenu judikatúry Curte Constituțională, ktoré by boli v rozpore s právom Spoločenstva, alebo je taký súd povinný priamo a bezprostredne aplikovať v prebiehajúcom vnútroštátnom konaní právne predpisy Spoločenstva podľa prípadného výkladu Súdneho dvora Európskej únie a pozastaviť tak účinnosť akéhokoľvek vnútroštátneho právneho predpisu alebo akéhokoľvek nálezu Curte Constituțională v rozpore s právnymi predpismi Spoločenstva?

      (1)  Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod (Ú. v. ES L 180, s. 22; Mim. vyd. 20/001, s. 23).

      (2)  Ú. v. ES L 303, s. 16; Mim. vyd. 05/004, s. 79.


title: Vec C-273/15: Návrh na začatie prejudiciálneho konania, ktorý podal Augstākā tiesa (Lotyšsko) 8. júna 2015 – ZS „Ezernieki“/Lauku atbalsta dienests

text:
               10.8.2015

               SK

               Úradný vestník Európskej únie

               C 262/10

         Návrh na začatie prejudiciálneho konania, ktorý podal Augstākā tiesa (Lotyšsko) 8. júna 2015 – ZS „Ezernieki“/Lauku atbalsta dienests
   (Vec C-273/15)
   (2015/C 262/14)
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākā tiesa

      Účastníci konania pred vnútroštátnym súdom

      Navrhovateľ: ZS „Ezernieki“

      Odporca: Lauku atbalsta dienests

      Prejudiciálne otázky

               1.

               Je uplatnenie právnych účinkov stanovených v článku 71 ods. 2 nariadenia č. 817/2004 v súvislosti s agroenvironmentálnou pomocou poskytnutou na časť pôvodne deklarovanej plochy, v prípade ktorej boli počas piatich rokov splnené predpoklady na jej poskytnutie, zlučiteľné s cieľom nariadení č. 1257/99 (1) a 817/2004 (2) a so zásadou proporcionality?

               2.

               Má sa článok 17 Charty základných práv Európskej únie v spojení s jej článkom 52 vykladať v tom zmysle, že je s nimi zlučiteľné uplatnenie právnych účinkov stanovených v článku 71 ods. 2 nariadenia č. 817/2004 v súvislosti s agroenvironmentálnou pomocou poskytnutou na časť plochy, v prípade ktorej boli počas piatich rokov splnené predpoklady na jej poskytnutie?

               3.

               Má sa článok 52 Charty základných práv Európskej únie vykladať v tom zmysle, že dovoľuje neuplatniť právne účinky, ktoré sa podľa nariadenia a predpisov prijatých členským štátom v súlade s týmto nariadením považujú za povinné, ak v konkrétnom prípade existujú určité osobitné okolnosti, z ktorých kontextu vyplýva, že príslušné obmedzenie možno považovať za neprimerané?

               4.

               Možno vzhľadom na cieľ nariadení č. 1257/99 a 817/2004 a obmedzenia rozhodovacieho priestoru pre členské štáty, ktoré vyplývajú z týchto predpisov, pripustiť, aby súd, ktorý rozhoduje o veci samej, neuplatnil v celom rozsahu článok 84 nariadenia č. 295 Rady ministrov z 23. marca 2010 nazvaného „nariadenie o poskytovaní, riadení a kontrole pomoci štátu a Európskej únie na rozvoj poľnohospodárstva určenej na zlepšenie stavu poľnohospodárskej pôdy a krajiny“, pričom toto ustanovenie upravuje vrátenie pomoci, v prípade, ak by jeho uplatnenie za konkrétnych okolností mohlo odporovať zásade proporcionality, ako sa vykladá v súdnom systéme členského štátu?

      (1)  Nariadenie Rady (ES) č. 1257/99 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia (Ú. v. ES L 160, s. 80; Mim. vyd. 03/025, s. 391).

      (2)  Nariadenie Komisie (ES) 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia Rady (ES) 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 153, s. 30).


title: Vec T-77/14: Žaloba podaná 4. februára 2014 – EE/ÚHVT (zobrazenie bielych bodov na sivom podklade)

text:
               5.5.2014

               SK

               Úradný vestník Európskej únie

               C 135/46

         Žaloba podaná 4. februára 2014 – EE/ÚHVT (zobrazenie bielych bodov na sivom podklade)
   (Vec T-77/14)
   2014/C 135/58
   Jazyk konania: angličtina

      Účastníci konania

      Žalobkyňa: EE Ltd (Hatfield, Spojené kráľovstvo) (v zastúpení: P. Brownlow, solicitor)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu ÚHVT z 24. októbra 2013 vo veci R 704/2013-1.

      Dôvody a hlavné tvrdenia

      Prihlasovaná ochranná známka Spoločenstva: obrazové označenie znázorňujúce zobrazenie bielych bodov na sivom podklade pre tovary a služby v triedach 7, 9, 16, 25, 35 – 39, 41, 42 a 45, prihláška ochrannej známky Spoločenstva č. 11 388 386.

      Rozhodnutie prieskumového pracovníka: prihlasovaná ochranná známka nie je spôsobilá na zápis.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) NOZS.


title: Vec C-20/12: Návrh na začatie prejudiciálneho konania, ktorý podal Tribunal administratif (Luxembursko) 16. januára 2012 — Elodie Giersch, Benjamin Marco Stemper, Julien Taminiaux, Xavier Renaud Hodin, Joëlle Hodin/Luxemburské veľkovojvodstvo

text:
               31.3.2012

               SK

               Úradný vestník Európskej únie

               C 98/13

         Návrh na začatie prejudiciálneho konania, ktorý podal Tribunal administratif (Luxembursko) 16. januára 2012 — Elodie Giersch, Benjamin Marco Stemper, Julien Taminiaux, Xavier Renaud Hodin, Joëlle Hodin/Luxemburské veľkovojvodstvo
   (Vec C-20/12)
   2012/C 98/20
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal administratif

      Účastníci konania pred vnútroštátnym súdom

      Žalobcovia: Elodie Giersch, Benjamin Marco Stemper, Julien Taminiaux, Xavier Renaud Hodin, Joëlle Hodin

      Žalovaný: Luxemburské veľkovojvodstvo

      Prejudiciálna otázka

   Predstavujú dôvody vzdelanostnej politiky a rozpočtovej politiky uvedené luxemburským štátom, a to snaha o podporu zvýšenia podielu osôb s vysokoškolským diplomom, ktorý je aktuálne v medzinárodnom porovnaní vzhľadom na počet obyvateľov Luxemburska nedostatočný, teda dôvody, ktoré by boli vážne ohrozené, ak by luxemburský štát musel vyplatiť finančnú pomoc na vysokoškolské štúdiá všetkým študentom na absolvovanie ich vysokoškolských štúdií v akejkoľvek krajine sveta bez ohľadu na ich väzbu so spoločnosťou veľkovojvodstva, čo by spôsobilo neprimeranú záťaž pre rozpočet luxemburského štátu, so zreteľom na zásadu rovnosti zaobchádzania v práve Spoločenstva zakotvenú v článku 7 nariadenia č. 1612/68 (1), dôvody v zmysle citovanej judikatúry Spoločenstva, ktoré sú spôsobilé odôvodniť rozdielne zaobchádzanie vyplývajúce z povinnosti bydliska uloženej na účely získania pomoci na vysokoškolské štúdia ako luxemburským štátnym príslušníkom, tak aj štátnym príslušníkom iných členských štátov?

      (1)  Nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. EÚ L 257, s. 2; Mim. vyd. 05/001; s. 15).


title: Vec C-431/13: Uznesenie predsedu štvrtej komory Súdneho dvora z  5. júna 2014 (návrh na začatie prejudiciálneho konania, ktorý podal Landgericht Frankfurt am Main – Nemecko) – Vietnam Airlines Co. Ltd/Brigitta Voss, Klaus-Jürgen Voss

text:
               15.9.2014

               SK

               Úradný vestník Európskej únie

               C 315/46

         Uznesenie predsedu štvrtej komory Súdneho dvora z 5. júna 2014 (návrh na začatie prejudiciálneho konania, ktorý podal Landgericht Frankfurt am Main – Nemecko) – Vietnam Airlines Co. Ltd/Brigitta Voss, Klaus-Jürgen Voss
   (Vec C-431/13) (1)

   2014/C 315/76
   Jazyk konania: nemčina
   Predseda štvrtej komory nariadil výmaz veci.

      (1)  Ú. v. EÚ C 325, 9.11.2013.


title: Vec C-55/16: Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 1. februára 2016 – Evo Bus GmbH/Direcția Generală Regională a Finanțelor Publice Ploiești – Administrația Județeană a Finanțelor Publice Argeș

text:
               25.4.2016

               SK

               Úradný vestník Európskej únie

               C 145/19

         Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 1. februára 2016 – Evo Bus GmbH/Direcția Generală Regională a Finanțelor Publice Ploiești – Administrația Județeană a Finanțelor Publice Argeș
   (Vec C-55/16)
   (2016/C 145/24)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Înalta Curte de Casație și Justiție

      Účastníci konania pred vnútroštátnym súdom

      Odovlateľka: Evo Bus GmbH

      Odporcovia: Direcția Generală Regională a Finanțelor Publice Ploiești – Administrația Județeană a Finanțelor Publice Argeș

      Prejudiciálna otázka

   Bránia/bránili ustanovenia ôsmej smernice (79/1072/EHS) (1) a tiež zásada daňovej neutrality právnym predpisom členského štátu, ktoré s ohľadom na zásadu istoty zdanenia upravujú/upravovali podmienky pre uplatnenie nároku na vrátenie dane z pridanej hodnoty, akou je v prejednávanej veci dôkaz o zaplatení dane dodávateľmi?

      (1)  Ôsma smernica Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu – Úpravy o vrátení dane z pridanej hodnoty platiteľom dane, ktorí nemajú sídlo na území štátu (Ú. v. ES L 331/1979, s. 11; Mim. vyd. 09/001, s. 79).


title: Rozsudok Súdu prvého stupňa zo 6. októbra 2004 vo veci T-294/02, Miguel Vicente-Nuñez proti Komisii Európskych spoločenstiev (Vykonanie rozsudku Súdu prvého stupňa — Rozhodnutie o povýšení — Započítaná prax v rámci platovej triedy — Dátum nadobudnutia účinnosti)

text:
               18.12.2004

               SK

               Úradný vestník Európskej únie

               C 314/17

      ROZSUDOK SÚDU PRVÉHO STUPŇA

   zo 6. októbra 2004
   vo veci T-294/02, Miguel Vicente-Nuñez proti Komisii Európskych spoločenstiev (1)

   (Vykonanie rozsudku Súdu prvého stupňa - Rozhodnutie o povýšení - Započítaná prax v rámci platovej triedy - Dátum nadobudnutia účinnosti)
   (2004/C 314/43)
   Jazyk konania: francúzština
   Vo veci T-294/02, Miguel Vicente-Nuñez, úradník Komisie Európskych spoločenstiev, bytom v Kraainem (Belgicko), v zastúpení: M.-A. Lucas, advokátka, proti Komisii Európskych spoločenstiev (splnomocnené zástupkyne: C. Berardis-Kayser a L. Lozano Palacios, ktoré si zvolili adresu na doručovanie v Luxemburgu), predmetom ktorej je návrh na zrušenie rozhodnutia Komisie o povýšení žalobcu do platovej triedy A 5/3 na základe obdobia 1998, ktoré bolo prijaté na vykonanie rozsudku Súdu prvého stupňa zo dňa 9. marca 2000 vo veci T-10/99, v rozsahu, v akom obmedzuje jeho účinky k 1. aprílu 2000 a tiež žiadosť o náhradu skutočnej škody a ušlého zisku, Súd prvého stupňa (tretia komora) v zložení: predseda J. Azizi, sudcovia M. Jaeger a F. Dehousse; tajomník: H. Jung, vyhlásil dňa 6. októbra 2004 rozsudok, ktorého výrok znie:

               1)

               Rozhodnutie Komisie z 11. júna 2002 sa zrušuje v rozsahu, v akom nestavia Vincente-Nuñeza, pokiaľ ide o započítanú prax v rámci platovej triedy, do porovnateľného postavenia s postavením, aké by mal, keby bol do platovej triedy A 5 povýšený 1. apríla 1998.

               2)

               Žaloba sa vo zvyšnej časti zamieta.

               3)

               Komisia je povinná nahradiť trovy konania.

      (1)  Ú.v. ES C 289 z 23.11.2002


title: Vec T-193/10: Žaloba podaná 26. apríla 2010 — Scuola Elementare Maria Montessori/Komisia

text:
               3.7.2010

               SK

               Úradný vestník Európskej únie

               C 179/46

         Žaloba podaná 26. apríla 2010 — Scuola Elementare Maria Montessori/Komisia
   (Vec T-193/10)
   2010/C 179/80
   Jazyk konania: taliančina

      Účastníci konania

      Žalobca: Scuola Elementare Maria Montessori Srl (Rím, Taliansko) (v zastúpení: A. Nucara, advokát)

      Žalovaná: Európska komisia

      Návrhy žalobcu

               —

               zrušiť rozhodnutie Komisie uvedené v liste z 15. februára 2010, ktorým žalovaná zamietla sťažnosti prednesené žalobcom,

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Táto žaloba je namierená proti rozhodnutiu Komisie uvedenom v liste z 15. februára 2010, ktorým bola zamietnutá sťažnosť prednesená žalobcom.
   Táto námietka sa netýka iba oslobodenia od obecnej dane z nehnuteľností, ako je to vo veci T-192/10, Pietro Ferracci/Komisia, ale aj čiastočného oslobodenia (na úrovni 50 %) od dane z príjmu právnických osôb, teda oslobodení vyplývajúcich z talianskej daňovej právnej úpravy.
   Žalobné dôvody a hlavné tvrdenia sú podobné ako vo veci T-192/10.


title: Vec T-89/15: Žaloba podaná 23. februára 2015 – Niagara Bottling/ÚHVT (NIAGARA)

text:
               13.4.2015

               SK

               Úradný vestník Európskej únie

               C 118/44

         Žaloba podaná 23. februára 2015 – Niagara Bottling/ÚHVT (NIAGARA)
   (Vec T-89/15)
   (2015/C 118/56)
   Jazyk konania: angličtina

      Účastníci konania

      Žalobkyňa: Niagara Bottling LLC (Ontario, Spojené štáty) (v zastúpení: M. Edenborough, QC)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Údaje týkajúce sa konania pred ÚHVT

      Dotknutá sporná ochranná známka: medzinárodný zápis č. 1 153 535 označujúci Európsku úniu v súvislosti so slovnou ochrannou známkou „NIAGARA“.

      Napadnuté rozhodnutie: rozhodnutie piateho odvolacieho senátu ÚHVT z 12. decembra 2014 vo veci R 784/2014-5.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT povinnosť nahradiť trovy konania.

      Uvádzaný žalobný dôvod

               —

               porušenie článku 7 ods. 1 písm. b) a c) nariadenia č. 207/2009.


title: Vec T-679/15: Žaloba podaná 23. novembra 2015 – Novartis/ÚHVT (Vyobrazenie polmesiaca v čiernej a bielej)

text:
               7.3.2016

               SK

               Úradný vestník Európskej únie

               C 90/20

         Žaloba podaná 23. novembra 2015 – Novartis/ÚHVT (Vyobrazenie polmesiaca v čiernej a bielej)
   (Vec T-679/15)
   (2016/C 090/27)
   Jazyk konania: angličtina

      Účastníci konania

      Žalobkyňa: Novartis AG (Bazilej, Švajčiarsko) (v zastúpení: M. Zintler, lawyer)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Údaje týkajúce sa konania pred ÚHVT

      Dotknutá sporná ochranná známka: obrazová ochranná známka Spoločenstva (vyobrazenie polmesiaca v čiernej a bielej) – prihláška č. 13 189 139.

      Napadnuté rozhodnutie: rozhodnutie piateho odvolacieho senátu ÚHVT z 23. septembra 2015 vo veci R 78/2015-5.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               vyhlásil, že článok 7 ods. 1 písm. b) nariadenia č. 207/2009 nebráni v zápise predmetného označenia (ochranná známka Spoločenstva č. 13 189 139), pokiaľ ide o výrobky zaradené do triedy 5 popísané v prihláške;

               —

               uložil žalovanému povinnosť nahradiť trovy konania.

      Uvádzaný žalobný dôvod

               —

               porušenie článku 7 ods. 1 písm. b) nariadenia č. 207/2009.


title: Vec T-360/08: Žaloba podaná 3. septembra 2008 – Španielsko/Komisia

text:
               25.10.2008

               SK

               Úradný vestník Európskej únie

               C 272/46

         Žaloba podaná 3. septembra 2008 – Španielsko/Komisia
   (Vec T-360/08)
   (2008/C 272/90)
   Jazyk konania: španielčina
   Účastníci konania

      Žalobca: Španielske kráľovstvo (v zastúpení: J. Rodríguez Cárcamo)

      Žalovaná: Komisia Európskych spoločenstiev
   Návrhy žalobcu

               —

               neuplatniť usmernenia na určenie finančných opráv, ktoré majú byť uplatnené na výdavky spolufinancované štrukturálnymi fondmi a Kohéznym fondom v prípade porušenia predpisov v oblasti verejného obstarávania, v ich konečnom znení z 29. novembra 2007, COCOF 07/0037/03-ES,

               —

               zrušiť rozhodnutie Komisie Európskych spoločenstiev z 25. júna 2008, K(2008) 3247, ktorým sa znižuje výška pomoci z Kohézneho fondu skupine projektov č. 2001.ES.16.C.P.E.036 (sanácia severného hydrografického povodia (Cuenca Hidrográfica del Norte) v Galícii – 2001) (skupina II), a

               —

               zaviazať Komisiu Európskych spoločenstiev na náhradu trov konania.

         Žalobné dôvody a hlavné tvrdenia
   Predmetný spor sa týka skupiny projektov na zlepšenie súčasných a novopostavených systémov prečerpávania vody, rozšírenia, úpravy a vylepšenia siete zariadení na zber a čistenie vôd, ktoré sa nachádzajú na rôznych miestach v Galícii. Spolufinancovanie Spoločenstva, ktoré Komisia pôvodne poskytla, dosahovalo výšku 80 % dotovateľných verejných výdavkov.
   V liste, ktorý Komisia zaslala žalobcovi v júli 2007, boli navrhnuté úpravy týkajúce sa nezrovnalostí zistených počas predchádzajúceho auditu. V závere tohto listu sú uvedené obidve nezrovnalosti, ktoré odôvodnili vydanie napadnutého rozhodnutia, a príslušné návrhy finančných opráv: neoprávnené použitie zrýchleného postupu v súvislosti so zákazkou a neoprávnené zohľadnenie skúseností ako kritéria pre zadanie jednotlivých zákaziek. Návrhy finančnej úpravy dosahovali výšku 697 901 eur a 354 591 eur.
   Žalobné dôvody a hlavné tvrdenia sa zhodujú s dôvodmi a tvrdeniami vo veci T-359/08, Španielsko/Komisia.


title: Vec C-348/06 P: Odvolanie podané 17. augusta 2006 : Komisia Európskych spoločenstiev proti rozsudku prvej komory Súdu prvého stupňa (prvá komora) zo 6. júna 2006 vo veci T-10/02, Girardot/Komisia

text:
               14.10.2006

               SK

               Úradný vestník Európskej únie

               C 249/5

         Odvolanie podané 17. augusta 2006: Komisia Európskych spoločenstiev proti rozsudku prvej komory Súdu prvého stupňa (prvá komora) zo 6. júna 2006 vo veci T-10/02, Girardot/Komisia
   (Vec C-348/06 P)
   (2006/C 249/11)
   Jazyk konania: francúzština
   Účastníci konania

      Odvolateľka: Komisia Európskych spoločenstiev (v zastúpení: D. Martin, F. Clotuche-Duvieusart, splnomocnení zástupcovia)

      Ďalší účastník konania: Marie-Claude Girardot
   Návrhy odvolateľky
   Odvolateľka svojím odvolaním navrhuje, aby Súdny dvor:

               —

               zrušil rozsudok Súdu prvého stupňa zo 6. júna 2006 vo veci T-10/02,

               —

               zaviazal Komisiu na zaplatenie pani Girardot sumy vo výške 23 917,4 eur,

               —

               rozhodol, že každý z účastníkov znáša svoje vlastné trovy tohto konania, ako aj konania na Súde prvého stupňa Európskych spoločenstiev.

         Odvolacie dôvody a hlavné tvrdenia
   Odvolateľka uvádza na podporu svojho odvolania jediný odvolací dôvod, založený na porušení článku 236 ES a podmienok vzniku zodpovednosti Komisie. Súdu prvého stupňa v podstate vytýka, že zamenil pojem strata „príležitosti“ obsadiť pracovné miesto za pojem rovnocenný strate „istoty“ obsadiť uvedené pracovné miesto – čím nesprávne posúdil mieru voľnej úvahy, ktorou Komisia zvyčajne disponuje pri prijímaní do zamestnania – a následne prijal chybný spôsob výpočtu výšky odškodnenia, ktoré Komisia dlhovala za stratu príležitosti byť prijatý do zamestnania, vyplývajúci z protiprávneho rozhodnutia tejto inštitúcie. Jedine skutočná a určitá ujma môže totiž viesť k odškodneniu. V prejednávanom prípade však jediná skutočná a určitá ujma zainteresovanej osoby nevyplývala z uvedenej straty odmeny, ale z neposúdenia kandidatúry zainteresovanej osoby Komisiou.
   Komisia okrem toho uvádza, že kritérium straty odmeny, ktoré Súd prvého stupňa zohľadnil pri výpočte nahraditeľnej ujmy je nesprávne pretože, ak zainteresovaná osoba počas dotknutého obdobia vykonávala zamestnanie mimo inštitúcií Spoločenstva za vyššiu odmenu ako zamestnanie, do ktorého mohla byť prijatá v Komisii, nedošlo k žiadnej strate odmeny, ktorú by bolo potrebné nahradiť. Spôsob výpočtu prijatý Súdom prvého stupňa môže preto viesť tiež k diskriminácii medzi uchádzačmi o prijatie do rovnakého zamestnania podľa toho, či uvedení uchádzači vykonávali alebo nevykonávali zamestnanie za odmenu vyššiu ako je odmena za zamestnanie, do ktorého mohli byť prijatí.


title: Vec T-461/11: Žaloba podaná 22. augusta 2011 — Natura Selection/ÚHVT — Menard (natura)

text:
               19.11.2011

               SK

               Úradný vestník Európskej únie

               C 340/25

         Žaloba podaná 22. augusta 2011 — Natura Selection/ÚHVT — Menard (natura)
   (Vec T-461/11)
   2011/C 340/52
   Jazyk, v ktorom bola podaná žaloba: španielčina

      Účastníci konania

      Žalobkyňa: Natura Selection, SL (Barcelona, Španielsko) (v zastúpení: E. Sugrañes Coca, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Ernest Menard SA (Bourseul, Francúzsko)

      Návrhy

   Žalobkyňa navrhuje, aby Všeobecný súd Európskej únie:

               —

               predmetnej žalobe vyhovel,

               —

               nariadil ÚHVT, aby predložil dôkazy o všeobecnej známosti, na ktoré sa žalovaná odvolávala v odvolacom konaní R 24545/2010-2 a ktoré sú špecifikované v bode 39 žaloby,

               —

               zrušil rozhodnutie z 8. júna 2011 vo veci R 24545/2010-2 vydané druhým odvolacím senátom ÚHVT a rozhodnutie námietkového oddelenia z 21. októbra 2010 vo veci B 1072513,

               —

               schválil v plnom rozsahu zápis obrazovej ochrannej známky č. 4 713 368„natura“, ktorý bol zamietnutý rozhodnutím námietkového oddelenia č. B 1072513 pre tovary patriace do triedy 20,

               —

               zaviazal ÚHVT na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka „natura“ pre tovary a služby patriace do tried 14, 20, 25 a 35.

      Majiteľ ochrannej známky alebo označenia namietaných v námietkovom konaní: Ernest Menard SA.

      Namietaná ochranná známka alebo označenie: obrazová ochranná známka „natura“ pre tovary a služby patriace do tried 19 a 20.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), keďže medzi kolidujúcimi ochrannými známkami neexistuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec C-280/15: Návrh na začatie prejudiciálneho konania, ktorý podal Harju Maakohus (Estónsko) 10. júna 2015 – Irina Nikolajeva/OÜ Multi Protect

text:
               10.8.2015

               SK

               Úradný vestník Európskej únie

               C 262/11

         Návrh na začatie prejudiciálneho konania, ktorý podal Harju Maakohus (Estónsko) 10. júna 2015 – Irina Nikolajeva/OÜ Multi Protect
   (Vec C-280/15)
   (2015/C 262/15)
   Jazyk konania: estónčina

      Vnútroštátny súd, ktorý podal návrh na začatie prejudiciálneho konania

   Harju Maakohus

      Účastníci konania pred vnútroštátnym súdom

      Žalobkyňa: Irina Nikolajeva

      Žalovaná: OÜ Multi Protect

      Prejudiciálne otázky

   Na rozhodnutie v prejudiciálnom konaní sa predkladajú tieto otázky o výklade nariadenia Rady (ES) č. 207/2009 (1) z 26. februára 2009 o ochrannej známke Spoločenstva (kodifikované znenie):

               1.

               Je súd pre ochranné známky Spoločenstva povinný prijať príkaz upravený v článku 102 ods. 1 nariadenia aj v prípade, keď o to žalobca svojimi nárokmi nežiada a účastníci konania netvrdia, že odporca po určitom dni v minulosti porušil alebo hrozil, že poruší ochrannú známku Spoločenstva, alebo ide o „osobitný dôvod“ v zmysle prvej vety tohto ustanovenia, keď sa neuplatňuje nárok s príslušným obsahom a táto okolnosť sa neuvádza?

               2.

               Má sa článok 9 ods. 3 nariadenia vykladať v tom zmysle, že majiteľ ochrannej známky Spoločenstva môže od tretej osoby požadovať iba primeranú náhradu škody na základe článku 9 ods. 3 druhej vety za používanie označenia zhodného s ochrannou známkou v čase od dátumu zverejnenia prihlášky ochrannej známky do zverejnenia zápisu ochrannej známky, ale nie náhradu obvyklej hodnoty toho, čo sa získalo porušením, a škody, a za obdobie do zverejnenia prihlášky ochrannej známky neexistuje ani nárok na primeranú náhradu škody?

               3.

               Aké druhy nákladov a iných náhrad škody zahŕňa primeraná náhrada škody na základe článku 9 ods. 3 druhá veta a môže sa okrem iného – a za akých okolností – vzťahovať na náhradu nemajetkovej ujmy majiteľa ochrannej známky?

      (1)  Ú. v. EÚ L 78, s. 1.


title: Vec F-93/08: Rozsudok Súdu pre verejnú službu (prvá komora) z  10. novembra 2009 — N/Európsky parlament (Verejná služba — Úradníci — Hodnotenie — Hodnotiaca správa — Žaloba o neplatnosť — Prípustnosť — Odôvodnenie — Zjavne nesprávne posúdenie — Definovanie sledovaných cieľov)

text:
               30.1.2010

               SK

               Úradný vestník Európskej únie

               C 24/76

         Rozsudok Súdu pre verejnú službu (prvá komora) z 10. novembra 2009 — N/Európsky parlament
   (Vec F-93/08) (1)

   (Verejná služba - Úradníci - Hodnotenie - Hodnotiaca správa - Žaloba o neplatnosť - Prípustnosť - Odôvodnenie - Zjavne nesprávne posúdenie - Definovanie sledovaných cieľov)
   2010/C 24/140
   Jazyk konania: francúzština

      Účastníci konania

      Žalobca: N (Brusel, Belgicko) (v zastúpení: É. Boigelot, advokát)

      Žalovaný: Európsky parlament (v zastúpení: K. Zejdová, R. Ignătescu a S. Seyr, splnomocnení zástupcovia)

      Predmet veci

   Zrušenie hodnotiacej správy žalobcu za obdobie od 1. januára 2007 do 30. apríla 2007

      Výrok rozsudku

               1.

               Žaloba sa zamieta.

               2.

               N je povinný nahradiť všetky trovy konania.

      (1)  Ú. v. EÚ C 44, 21.2.2009, s. 75.


title: Vec T-149/07: Žaloba podaná 7. mája 2007 – ThyssenKrupp Elevator/Komisia

text:
               7.7.2007

               SK

               Úradný vestník Európskej únie

               C 155/33

         Žaloba podaná 7. mája 2007 – ThyssenKrupp Elevator/Komisia
   (Vec T-149/07)
   (2007/C 155/60)
   Jazyk konania: nemčina
   Účastníci konania

      Žalobkyňa: ThyssenKrupp Elevator AG (Düsseldorf, Nemecko) (v zastúpení: T. Klose a J. Ziebarth, advokáti)

      Žalovaná: Komisia Európskych spoločenstiev
   Návrhy žalobkyne

               —

               zrušiť napadnuté rozhodnutie v rozsahu, v ktorom sa týka žalobkyne,

               —

               subsidiárne, primerane znížiť pokutu, ktorá bola solidárne uložená žalobkyni napadnutým rozhodnutím,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobkyňa napadá rozhodnutie Komisie K(2007) 512, konečné znenie, z 21. februára 2007 vo veci COMP/E-1/38.823 – PO/Elevators and Escalators. V napadnutom rozhodnutí boli žalobkyni a ďalším podnikom uložené pokuty za účasť na kartelovej dohode týkajúcej sa montáže a údržby výťahov a eskalátorov v Belgicku, Nemecku a Luxembursku. Podľa názoru Komisie dotknuté podniky porušili článok 81 ES.
   Na odôvodnenie svojej žaloby žalobkyňa uvádza tieto žalobné dôvody:

               —

               nedostatok právomoci Komisie z dôvodu neexistujúceho medzištátneho významu vytýkaného miestneho protiprávneho konania,

               —

               porušenie zásady ne bis in idem, pretože Komisia ignorovala rozhodnutia vnútroštátnych orgánov na ochranu hospodárskej súťaže v Belgicku a v Luxembursku, ktoré pred začatím konania rozhodli o amnestii voči žalobkyni,

               —

               neexistencia podmienok pre solidárnu zodpovednosť žalobkyne spolu s jej dcérskymi spoločnosťami, pretože sa na protiprávnom konaní nezúčastnila, jej dcérske spoločnosti sú právne a pri hospodárskej činnosti nezávislé, ako aj preto, že pre rozšírenie zodpovednosti na žalobkyňu chýba vecné odôvodnenie,

               —

               neprimeranosť východiskových súm pre výpočet výšky pokuty v porovnaní so skutočne dotknutým objemom trhu,

               —

               neprimeranosť násobku pre odrádzanie, pretože tento sa značne odchyľuje od zaobchádzania s inými podnikmi porovnateľnej veľkosti v porovnateľných prípadoch, o ktorých bolo rozhodnuté v rovnakej dobe,

               —

               neodôvodnenosť prirážky za opakujúce sa protiprávne konanie v rámci výpočtu pokuty, z dôvodu právnych omylov pri zohľadnení predchádzajúcich pokút,

               —

               porušenie článku 23 ods. 2 nariadenia (ES) č. 1/2003 (1), pretože v súvislosti s maximálnou výškou pokuty, ktorá je stanovená na 10 % obratu podniku, sa malo vychádzať len z obratu dotknutých dcérskych spoločností,

               —

               právne chybné uplatnenie oznámenia o oslobodení od pokút a znížení pokút (2), pretože pridaná hodnota spolupráce zo strany žalobkyne nebola dostatočne zohľadnená.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).

      (2)  Oznámenie Komisie o oslobodení od pokút a znížení pokút v prípadoch kartelov (Ú. v. ES C 45, s. 3; Mim. vyd. 08/002, s. 155).


title: Vec F-17/09: Uznesenie Súdu pre verejnú službu (prvá komora) z  30. novembra 2009 — Meister/Úrad pre harmonizáciu vnútorného trhu (ochranné známky a vzory) (ÚHVT) (Verejná služba — Úradníci — Žaloba o neplatnosť — Pripomenutie skôr dosiahnutých bodov na povýšenie — Absencia aktu spôsobujúceho ujmu — Žaloba o náhradu škody — Nevyčíslená ujma — Zjavná neprípustnosť)

text:
               30.1.2010

               SK

               Úradný vestník Európskej únie

               C 24/79

         Uznesenie Súdu pre verejnú službu (prvá komora) z 30. novembra 2009 — Meister/Úrad pre harmonizáciu vnútorného trhu (ochranné známky a vzory) (ÚHVT)
   (Vec F-17/09) (1)

   (Verejná služba - Úradníci - Žaloba o neplatnosť - Pripomenutie skôr dosiahnutých bodov na povýšenie - Absencia aktu spôsobujúceho ujmu - Žaloba o náhradu škody - Nevyčíslená ujma - Zjavná neprípustnosť)
   2010/C 24/149
   Jazyk konania: nemčina

      Účastníci konania

      Žalobca: Herbert Meister (Muchamiel, Španielsko) (v zastúpení: H.-J. Zimmermann, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: I. de Medrano Caballero, splnomocnený zástupca, za právnej pomoci D. Waelbroeck, advokát)

      Predmet veci

   Zrušenie rozhodnutia o zamietnutí sťažnosti žalobcu týkajúcej sa vád a nesprávnosti jeho hodnotiacej správy za rok 2008 a smerujúcej k náhrade údajne vzniknutej majetkovej ujmy

      Výrok uznesenia

               1.

               Žaloba, ktorú podal pán Meister, sa zamieta ako zjavne neprípustná.

               2.

               Pán Meister znáša svoje vlastné trovy konania a je povinný nahradiť trovy konania Úradu pre harmonizáciu vnútorného trhu (ochranné známky a vzory).

      (1)  Ú. v. EÚ C 113, 16.5.2009, s. 46.


title: Vec F-29/09: Rozsudok Súdu pre verejnú službu (tretia komora) z  30. septembra 2010 — Lebedef a Jones/Komisia (Verejná služba — Úradníci — Odmena — Článok 64 služobného poriadku — Článok 3 ods. 5 prvý pododsek a článok 9 prílohy XI služobného poriadku — Opravný koeficient)

text:
               4.12.2010

               SK

               Úradný vestník Európskej únie

               C 328/60

         Rozsudok Súdu pre verejnú službu (tretia komora) z 30. septembra 2010 — Lebedef a Jones/Komisia
   (Vec F-29/09) (1)

   (Verejná služba - Úradníci - Odmena - Článok 64 služobného poriadku - Článok 3 ods. 5 prvý pododsek a článok 9 prílohy XI služobného poriadku - Opravný koeficient)
   2010/C 328/97
   Jazyk konania: francúzština

      Účastníci konania

      Žalobcovia: Georgio Lebedef (Senningerberg, Luxembursko) a Trevor Jones (Ernzen, Luxembursko) (v zastúpení: F. Frabetti a J.-Y. Vergnaud, avocats)

      Žalovaná: Európska komisia (v zastúpení: J. Currall a D. Martin, splnomocnení zástupcovia)

      Vedľajší účastník, ktorý v konaní podporuje žalovanú: Rada Európskej únie (v zastúpení: K. Zieleśkiewicz a M. Bauer, splnomocnení zástupcovia)

      Predmet veci

   Návrh na zrušenie rozhodnutia o zamietnutí stanovenia kúpnej sily pre odmeny v Luxemburgu na úroveň zodpovedajúcu úrovni kúpnej sily odmien v Bruseli a subsidiárne návrh na zrušenie výplatných pások žalobcov vydaných od 15. júna 2008

      Výrok rozsudku

               1.

               Žaloba sa zamieta.

               2.

               Georgio Lebedef a Trevor Jones znášajú všetky trovy konania s výnimkou trov konania Rady Európskej únie.

               3.

               Rada Európskej únie, vedľajší účastník konania, znáša svoje vlastné trovy konania.

      (1)  Ú. v. EÚ C 129, 6.6.2009, s. 21.


title: Vec T-509/08: Žaloba podaná 7. novembra 2008 – Ryanair/Komisia

text:
               7.2.2009

               SK

               Úradný vestník Európskej únie

               C 32/44

         Žaloba podaná 7. novembra 2008 – Ryanair/Komisia
   (Vec T-509/08)
   (2009/C 32/85)
   Jazyk konania: angličtina
   Účastníci konania

      Žalobca: Ryanair Ltd (Dublin, Írsko) (v zastúpení: E. Vahida, I. Metaxas-Maragkidis, advokáti)

      Žalovaná: Komisia Európskych spoločenstiev
   Návrhy žalobcu

               —

               vyhlásiť v súlade s článkami 230 ES a 231 ES, že implicitné rozhodnutie Komisie o zamietnutí prístupu k dokumentom, o ktorý žalobca žiadal vo svojej žiadosti z 25. júna 2008, je neplatné a že rozhodnutie Komisie z 26. septembra 2008 o zamietnutí prístupu k tým istým dokumentom je ničotné,

               —

               subsidiárne vyhlásiť v súlade s článkami 230 ES a 231 ES, že rozhodnutie Komisie z 26. septembra 2008 o zamietnutí prístupu k dokumentom, ku ktorým žalobca žiadal prístup vo svojej žiadosti z 25. júna 2008, je neplatné,

               —

               zaviazať Komisiu na náhradu trov konania vynaložených žalobcom v rámci tohto konania a

               —

               prijať akékoľvek ďalšie opatrenie, ktoré by Súd prvého stupňa považoval za vhodné.

         Žalobné dôvody a hlavné tvrdenia
   Touto žalobou žalobca navrhuje zrušenie implicitného rozhodnutia Komisie, ktorým sa zamieta žalobcova žiadosť na základe nariadenia č. 1049/2001 (1) o prístup k dokumentom vzťahujúcim sa na konanie o štátnej pomoci vo veci údajného poskytnutia štátnej pomoci na základe zmluvy so spoločnosťou prevádzkujúcou letisko Bratislava. Po uvedenom rozhodnutí bolo vydané výslovné rozhodnutie z 26. septembra 2008. Subsidiárne žalobca v tejto veci navrhuje aj zrušenie tohto výslovného rozhodnutia.
   Žalobné dôvody a hlavné tvrdenia, na ktoré sa žalobca odvoláva, sú rovnaké ako tie, na ktoré sa odvoláva vo veci T-494/08, Ryanair/Komisia.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).


title: Vec T-204/10: Žaloba podaná 3. mája 2010 — Lancôme parfums et beauté & Cie/ÚHVT — Focus Magazin Verlag GmbH (COLOR FOCUS)

text:
               3.7.2010

               SK

               Úradný vestník Európskej únie

               C 179/51

         Žaloba podaná 3. mája 2010 — Lancôme parfums et beauté & Cie/ÚHVT — Focus Magazin Verlag GmbH (COLOR FOCUS)
   (Vec T-204/10)
   2010/C 179/88
   Jazyk žaloby: angličtina

      Účastníci konania

      Žalobkyňa: Lancôme parfums et beauté & Cie (Paríž, Francúzsko) (v zastúpení: A. von Mühlendahl a S. Abel, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Focus Magazin Verlag GmbH (Mníchov, Nemecko)

      Návrhy žalobkyne

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 11. februára 2010 vo veci R 238/2009-2,

               —

               zrušiť rozhodnutie výmazového oddelenia Úradu pre harmonizáciu vnútorného trhu (ochranné známky a vzory) zo 16. decembra 2008 vo veci 990 C,

               —

               zamietnuť návrh predložený ďalším účastníkom konania pred odvolacím senátom na vyhlásenie neplatnosti ochrannej známky Spoločenstva žalobkyne č. 1327410 — COLOR FOCUS v rozsahu, v akom sa návrh zakladá na ochrannej známke Spoločenstva č. 453720 — FOCUS,

               —

               zaviazať žalovaného na náhradu trov konania, vrátane trov, ktoré vznikli žalobkyni pred odvolacím senátom, a

               —

               zaviazať ďalšieho účastníka konania pred odvolacím senátom na náhradu trov konania, vrátane trov, ktoré vznikli žalobkyni pred odvolacím senátom, ak sa daný účastník stane vedľajším účastníkom v tomto konaní.

      Žalobné dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „COLOR FOCUS“ pre tovary zaradené do triedy 3 — ochranná známka č. 1327410.

      Majiteľ ochrannej známky Spoločenstva: žalobkyňa.

      Účastník, ktorý sa domáha vyhlásenia neplatnosti ochrannej známky Spoločenstva: ďalší účastník konania pred odvolacím senátom.

      Práva z ochrannej známky účastníka, ktorý sa domáha vyhlásenia neplatnosti: prihláška č. 453720 slovnej ochrannej známky Spoločenstva „FOCUS“ pre tovary a služby zaradené do tried 3, 6, 7, 9, 14, 16, 21, 25, 28, 29, 32, 33, 35, 38, 39, 41, 42 a prihláška č. 39407564 nemeckej slovnej ochrannej známky „FOCUS“ pre široké spektrum tovarov a služieb zaradených spolu do 24 tried.

      Rozhodnutie výmazového oddelenia: vyhlásenie neplatnosti ochrannej známky Spoločenstva.

      Rozhodnutie odvolacieho senátu: zamietnutie odvolania.

      Dôvody žaloby: žalobkyňa uvádza na podporu svojej žaloby dva dôvody.
   Vo svojom prvom žalobnom dôvode žalobkyňa tvrdí, že napadnuté rozhodnutie porušuje článok 53 ods. 1 písm. a) v spojení s článkom 8 ods. 1 písm. b) nariadenia (ES) č. 207/2009 (ďalej len „nariadenie“), keď sa v ňom dospelo k záveru, že existuje pravdepodobnosť zámeny medzi „COLOR FOCUS“ a „FOCUS“. Podľa žalobkyne sa odvolací senát dopustil nesprávneho právneho posúdenia, keď neuviedol konkrétne posúdenie, na základe ktorého dospel k uvedenému záveru, ktorý si vyžaduje preskúmanie rozlišovacej spôsobilosti a stupňa podobnosti, takže v napadnutom rozhodnutí chýba základný prvok jeho odôvodnenia.
   Vo svojom druhom žalobnom dôvode žalobkyňa tvrdí, že v napadnutom rozhodnutí sa nebral ohľad na všeobecnú právnu zásadu, podľa ktorej sa nikto nemôže odvolávať na svoje formálne právne postavenie, ak toto postavenie spôsobuje zneužitie práva.


title: Vec C-400/11: Návrh na začatie prejudiciálneho konania, ktorý podal Bundesgerichtshof (Nemecko) 28. júla 2011 — Josef Egbringhoff/Stadtwerke Ahaus GmbH

text:
               22.10.2011

               SK

               Úradný vestník Európskej únie

               C 311/18

         Návrh na začatie prejudiciálneho konania, ktorý podal Bundesgerichtshof (Nemecko) 28. júla 2011 — Josef Egbringhoff/Stadtwerke Ahaus GmbH
   (Vec C-400/11)
   2011/C 311/30
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Žalobca: Josef Egbringhoff

      Žalovaný: Stadtwerke Ahaus GmbH

      Prejudiciálna otázka

   Má sa článok 3 ods. 5 v spojení s prílohou A písm. b) a/alebo c) smernice Európskeho parlamentu a Rady 2003/54/ES (1) z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES, vykladať tak, že vnútroštátna právna úprava o zmenách cien v zmluvách o dodávkach elektrickej energie s odberateľmi v domácnostiach, ktorí sú zásobovaní elektrickou energiou v rámci všeobecnej zásobovacej povinnosti (tarifní zákazníci), spĺňa požiadavky na nevyhnutnú mieru transparentnosti, ak v nej síce nie je uvedený dôvod, podmienky a obsah zmeny ceny, avšak je zaručené, že spoločnosť dodávajúca elektrickú energiu oznámi svojim odberateľom každé zvýšenie ceny v primeranej lehote v predstihu a odberatelia majú právo na odstúpenie od zmluvy, ak im oznámené zmenené podmienky nevyhovujú?

      (1)  Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES — Vyhlásenia o likvidácii odpadu a o zaobchádzaní s odpadom (Ú. v. EÚ L 176, s. 37, Mim. vyd. 12/002, s. 211).


title: Vec T-297/06: Žaloba podaná 17. októbra 2006 – Majątek Hutniczy/Komisia

text:
               16.12.2006

               SK

               Úradný vestník Európskej únie

               C 310/25

         Žaloba podaná 17. októbra 2006 – Majątek Hutniczy/Komisia
   (Vec T-297/06)
   (2006/C 310/48)
   Jazyk konania: francúzština
   Účastníci konania

      Žalobkyňa: Majątek Hutniczy sp. z o.o. (Częstochowa, Poľsko) (v zastúpení: C. Rapin a E. Van den Haute, advokáti)

      Žalovaná: Komisia Európskych spoločenstiev
   Návrhy žalobkyne

               —

               vyhlásiť túto žalobu za prípustnú,

               —

               zrušiť články 3 a 4 rozhodnutia Komisie z 5. júla 2005 týkajúceho sa pomoci udelenej Poľskom v prospech Huta Częstochowa S.A. [oznámenej pod číslom K (2005) 1962],

               —

               subsidiárne vyhlásiť, že v deň podania tejto žaloby povinnosť Poľska zabezpečiť vrátenie pomoci a úrokov uvedených v článku 3 tohto rozhodnutia neexistuje a z tohto dôvodu neexistuje dlh vo výške pomoci a úrokov,

               —

               subsidiárne v druhom rade zrušiť článok 3 ods. 2 druhý pododsek rozhodnutia a v súvislosti s otázkou úrokov vrátiť rozhodnutie Komisii, aby novým rozhodnutím rozhodla v zmysle prílohy A k žalobe alebo v zmysle úvah Súdu prvého stupňa uvedených v odôvodnení rozsudku,

               —

               v každom prípade zaviazať Komisiu na náhradu všetkých trov konania,

               —

               v prípade, že Súd prvého stupňa rozhodne, že konanie sa zastavuje, zaviazať Komisiu na náhradu trov konania na základe ustanovení článku 87 ods. 6 v spojení s článkom 90 písm. a) Rokovacieho poriadku Súdu prvého stupňa.

         Žalobné dôvody a hlavné tvrdenia
   Rozhodnutím K(2005)1962, konečné znenie, z 5. júla 2005 (Štátna pomoc č. C 20/04, ex NN 25/04), Komisia vyhlásila určitú pomoc na reštrukturalizáciu udelenú Poľskom výrobcovi ocele Huta Częstochowa S.A. za nezlučiteľnú so spoločným trhom a nariadila jej vrátenie. Žalobkyňa je jednou z právnych nástupkýň príjemcu pomoci, ktorá v rámci reštrukturalizácie Huta Częstochowa S.A. dostala určitý jej majetok a pohľadávky, a následne bola odkúpená spoločnosťou Industrial Union of Donbass prostredníctvom jej dcérskej spoločnosti ISD Polska. Žalobkyňa je v napadnutom rozhodnutí uvedená medzi podnikmi, ktoré sú spoločne a nerozdielne povinné vrátiť pomoc vyhlásenú za nezlučiteľnú so spoločným trhom.
   Na podporu svojej žaloby o čiastočnú neplatnosť rozhodnutia žalobkyňa uvádza štyri žalobné dôvody.
   Vo svojom prvom žalobnom dôvode tvrdí, že Komisia sa dopustila zjavne nesprávneho posúdenia skutkových okolností, ktoré sú určujúce pre výsledok vyšetrovania. Tvrdí, že akonáhle došlo k predaju majetku pôvodného príjemcu nezlučiteľnej pomoci, pričom ho kúpila ISD Polska (a Donbass), je to práve predajca pôvodného príjemcu pomoci, ktorému ostáva prospech z tejto pomoci a ktorý je povinný zabezpečiť jej vrátenie. Žalobkyňa tvrdí, že v prejednávanej veci by správne stanovenie relevantných skutkových okolností týkajúcich sa predaja majetku Huta Częstochowa prostredníctvom, medzi inými, aj Majątek Hutniczy v prospech ISD Polska (a Donbass) viedlo Komisiu k zisteniu, že z dôvodu prevodu výrobných podnikov Huta Częstochowa za cenu zodpovedajúcu trhovej cene, už došlo k vráteniu pomoci predávajúcemu, a to v podobe kúpnej ceny. Podľa žalobkyne, Komisia z tohto dôvodu porušila svoju povinnosť starostlivo a nestranne posúdiť všetky relevantné dôkazy v prejednávanej veci.
   Vo svojom druhom odvolacom dôvode žalobkyňa tvrdí, že Komisia porušila Protokol č. 8 zmluvy o pristúpení, o reštrukturalizácii poľského hutníckeho priemyslu (1) z dôvodu výlučne doslovného výkladu určitých ustanovení, ktoré mala podľa žalobkyne vyložiť vo vzťahu k cieľom, ktoré sleduje, zohľadniac pritom situáciu, v ktorej došlo k jeho prijatiu. Tento údajne nesprávny výklad viedol Komisiu k tomu, aby vo svojom rozhodnutí požadovala vrátenie štátnej pomoci obdržanej pred prijatím Protokolu č. 8 spoločnosťami neuvedenými v jeho prílohe 1, ktorá uvádza osem podnikov príjemcov, ktoré môžu prijímať pomoc od Poľska, ako výnimku z článkov 87 a 88 ES. Taktiež tvrdí, že keďže Protokol č. 8 výslovne neuvádza, že má spätný účinok na presne stanovené obdobie, výklad poskytnutý Komisiou nezohľadnil viaceré všeobecné zásady, ako zásadu zákazu retroaktivity a právnej istoty. Žalobkyňa tvrdí, že správny výklad Protokolu č. 8 nedáva Komisii právomoc požadovať vrátenie štátnej pomoci obdržanej spoločnosťami neuvedenými v jeho prílohe 1 ešte pred jeho prijatím. Preto žalobkyňa dospela k záveru, že Komisia takýmto konaním bez právneho základu zasiahla do právomoci rationae temporis iných inštitúcií Spoločenstva.
   Tretí žalobný dôvod uvedený subsidiárne pre prípad, že by Súd prvého stupňa dospel k zisteniu, že Komisia správne zistila skutkové okolnosti a správne vykladala Protokol č. 8 sa zakladá na porušení článku 14 ods. 1 nariadenia 659/1999 (2). Žalobkyňa tvrdí, že prijatím rozhodnutia o vrátení pomoci Komisia porušila zásady rovnosti zaobchádzania, legitímnej dôvery a právnej istoty.
   Vo svojom štvrtom žalobnom dôvode žalobkyňa tvrdí, na podporu svojho subsidiárneho návrhu na zrušenie článku 3 ods. 2 druhý pododsek napadnutého rozhodnutia, že Komisia pri výpočte úrokovej sadzby uplatňujúcej sa na vrátenie pomoci v prejednávanej veci porušila nariadenie 794/2004 (3).

      (1)  Ú. v. 2003, L 236, s. 948.

      (2)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES, Ú. v. ES L 83, s.1, Mim. vyd. 08/001, s. 339.

      (3)  Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999, ustanovujúce podrobné pravidlá na uplatňovanie článku 93 Zmluvy o ES, Ú. v. EÚ L 140 , s.1, Mim. vyd. 08/004, s.3


title: Vec T-443/13: Rozsudok Všeobecného súdu z 21. januára 2016 – Makhlouf/Rada („Spoločná zahraničná a bezpečnostná politika — Reštriktívne opatrenia voči Sýrii — Zmrazenie finančných prostriedkov — Povinnosť odôvodnenia — Právo na obhajobu — Právo na účinnú súdnu ochranu — Zjavne nesprávne posúdenie — Právo vlastniť majetok — Právo na rešpektovanie súkromného života — Proporcionalita“)

text:
               7.3.2016

               SK

               Úradný vestník Európskej únie

               C 90/13

         Rozsudok Všeobecného súdu z 21. januára 2016 – Makhlouf/Rada
   (Vec T-443/13) (1)

   ((„Spoločná zahraničná a bezpečnostná politika - Reštriktívne opatrenia voči Sýrii - Zmrazenie finančných prostriedkov - Povinnosť odôvodnenia - Právo na obhajobu - Právo na účinnú súdnu ochranu - Zjavne nesprávne posúdenie - Právo vlastniť majetok - Právo na rešpektovanie súkromného života - Proporcionalita“))
   (2016/C 090/18)
   Jazyk konania: francúzština

      Účastníci konania

      Žalobca: Mohammad Makhlouf (Damask, Sýria) (v zastúpení: C. Rygaert a G. Karouni, advokáti)

      Žalovaná: Rada Európskej únie (v zastúpení: M.-M. Joséphidès a G. Étienne, splnomocnení zástupcovia)

      Predmet veci

   Návrh na čiastočné zrušenie rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, s. 14) v rozsahu, v akom sa tento akt týka žalobcu

      Výrok rozsudku

               1.

               Žaloba sa zamieta.

               2.

               Mohammad Makhlouf znáša svoje vlastné trovy konania a je povinný nahradiť trovy konania vynaložené Radou Európskej únie.

      (1)  Ú. v. EÚ C 325, 9.11.2013.


title: Vec T-336/17: Žaloba podaná 30. mája 2017 – The GB Foods/EUIPO – Yatecomeré (YATEKOMO)

text:
               25.9.2017

               SK

               Úradný vestník Európskej únie

               C 318/12

         Žaloba podaná 30. mája 2017 – The GB Foods/EUIPO – Yatecomeré (YATEKOMO)
   (Vec T-336/17)
   (2017/C 318/17)
   Jazyk, v ktorom bola podaná žaloba: španielčina

      Účastníci konania

      Žalobkyňa: The GB Foods, SA (L’Hospitalet de Llobregat, Španielsko) (v zastúpení: M. Buganza González a E. Torner Lasalle, abogadas)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Yatecomeré, SL (Ribadumia, Španielsko)

      Údaje týkajúce sa konania pred EUIPO

      Majiteľ spornej ochrannej známky: žalobkyňa.

      Dotknutá sporná ochranná známka: slovná ochranná známka Európskej únie „YATEKOMO“ – ochranná známka Európskej únie č. 11 703 568.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie piateho odvolacieho senátu EUIPO z 13. marca 2017 vo veci R 1506/2016-5.

      Návrhy

   Žalobkyňa navrhuje, aby Všeobecný súd:

               —

               určil, že žaloba podaná proti rozhodnutiu odvolacieho senátu EUIPO z 13. marca 2017 (vec R 1506/2016-5) je prípustná, a vyhovel jej tým, že zruší rozhodnutie odvolacieho senátu EUIPO a obnoví a konštatuje platnosť ochrannej známky č. 11 703 568 „YATEKOMO“ pre všetky tovary zaradené do tried 29 a 30, v prípade ktorých bola pôvodne podaná prihláška,

               —

               určil, že ochranná známka „YATEKOMO“ je všeobecne známa,

               —

               nariadil EUIPO, aby poskytol Všeobecnému súdu všetky dokumenty, ktoré predložila žalobkyňa a ktoré sú súčasťou spisu týkajúceho sa konania o vyhlásenie neplatnosti ochrannej známky „YATEKOMO“, ktoré viedol EUIPO, aby mohli byť preskúmané všetky dokumenty, ktoré boli uložené do spisu v rámci tohto konania,

               —

               uložil EUIPO povinnosť nahradiť trovy konania v súlade s článkom 134 Rokovacieho poriadku Všeobecného súdu.

      Uvádzané žalobné dôvody

               —

               ochranná známka „YATEKOMO“ nie je v rozpore s článkom 8 nariadenia č. 207/2009. Slovná ochranná známka nie je v rozpore s kombinovanou skoršou španielskou ochrannou známkou „ya te comeré el vacío que te llena“,

               —

               všeobecná známosť, ktorú získala ochranná známka č. 11 703 568 „YATEKOMO“.


title: Vec T-449/09: Žaloba podaná 6. novembra 2009 — Centre national de la recherche scientifique/Komisia

text:
               30.1.2010

               SK

               Úradný vestník Európskej únie

               C 24/56

         Žaloba podaná 6. novembra 2009 — Centre national de la recherche scientifique/Komisia
   (Vec T-449/09)
   2010/C 24/100
   Jazyk konania: francúzština

      Účastníci konania

      Žalobca: Centre national de la recherche scientifique (Paríž, Francúzsko) (v zastúpení: N. Lenoir, avocat)

      Žalovaná: Komisia Európskych spoločenstiev

      Návrhy žalobcu

               —

               vyhlásiť žalobu za prípustnú a dôvodnú,

               —

               uložiť Komisii zaplatiť pohľadávku vo výške 97 399,55 eura, ktorú Komisia tvrdí na základe zmluvy vo svojom oznámení o dlhu č. 3230906573 zo 6. júla 2009 a ktorá je predmetom aktu započítania z 28. augusta 2009 (spisová značka BUDG/C3 D2009 10.5 — 1232), navýšenú o úroky z omeškania v zákonnej sadzbe podľa belgického práva uplatniteľného na zmluvu,

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Touto žalobou Centre national de la recherche scientifique (CNRS) navrhuje, aby Súd prvého stupňa uložil Komisii zaplatiť pohľadávku vo výške 97 399,55 eura tak, ako je uvedená v oznámení o dlhu č. 3230906573 zo 6. júla 2009, ktorú žalobca údajne dlží na základe zmluvy NEMAGENETAG týkajúcej sa projektu šiesteho rámcového programu pre výskum a technologický rozvoj a ktorá bola predmetom aktu započítania z 28. augusta 2009, ako aj úroky z omeškania.
   Na podporu svojej žaloby žalobca uvádza dva žalobné dôvody:

               —

               nedodržanie kritérií určenia a odôvodnenia výdavkov spôsobilých na náhradu stanovených v zmluve NEMAGENETAG a zásady dobrej viery pri vykonávaní zmluvy, čím bolo CRNS zabránené a v niektorých prípadoch dokonca znemožnené dokázať riadne vykonávanie zmluvy,

               —

               nesprávne posúdenie Provision pour Perte d’Emploi, (PPE) (rezerva pre stratu zamestania) so zreteľom na kritériá stanovené v článkoch II.19.1, II.19.2.c a II.20 Všeobecných podmienok zmluvy NEMAGENETAG, pretože na rozdiel od svojho zavádzajúceho označenia, PPE sú nákladmi na personál spojenými s poistením pre prípad nezamestnanosti, ktoré sú neoddeliteľne spojené s personálnymi výdavkami spôsobilými na náhradu. Komisia tým, že zo spôsobilých výdavkov vylúčila sumy zodpovedajúce PPE, ktoré boli odpočítané z platov dočasných zamestnancov CNRS pracujúcich v rámci projektu NEMAGENETAG, porušila uvedené ustanovenia.


title: Spojené veci T-325/12 a T-332/12: Uznesenie Všeobecného súdu zo 6. decembra 2012 — Holandsko a ING Groep/Komisia

text:
               2.2.2013

               SK

               Úradný vestník Európskej únie

               C 32/27

         Uznesenie Všeobecného súdu zo 6. decembra 2012 — Holandsko a ING Groep/Komisia
   (Spojené veci T-325/12 a T-332/12) (1)

   2013/C 32/49
   Jazyk konania: holandčina
   Predseda prvej komory nariadil výmaz spojených vecí.

      (1)  Ú. v. EÚ C 273, 8.9.2012.


title: Vec T-58/06: Žaloba podaná  22. februára 2006  – Halte/Komisia

text:
               22.4.2006

               SK

               Úradný vestník Európskej únie

               C 96/23

         Žaloba podaná 22. februára 2006 – Halte/Komisia
   (Vec T-58/06)
   (2006/C 96/40)
   Jazyk konania: francúzština
   Účastníci konania

      Žalobca: Honorable Association de Logisticiens et de Transporteurs Européens H.A.L.T.E (Neuilly-sur-Seine, Francúzsko) (v zastúpení: J.-L. Lesquins, advokát)

      Žalovaná: Komisia Európskych spoločenstiev
   Návrhy žalobcu

               —

               v súlade s článkom 232 ES určiť, že Európska komisia porušila povinnosť konať, pretože nekonala tak, ako mala na základe článkov 87 a 88 tej istej zmluvy,

               —

               nariadiť Komisii, aby prijala všetky opatrenia potrebné na úplné vykonanie rozsudku,

               —

               zaviazať Európsku komisiu na náhradu trov konania.

         Žalobné dôvody a hlavné tvrdenia
   Touto žalobou sa združenie zoskupujúce spoločnosti z oblasti dopravy tovaru, prepravy a logistiky navrhuje, aby Súd prvého stupňa určil, že došlo k nečinnosti Komisie tým, že posledná uvedená protiprávne nezačala oficiálne preskúmavacie konanie uvedené v článku 88 ES a nenariadila predbežné opatrenie pozastavenia vyplácania pomoci, proti ktorej namietal žalobca v sťažnosti týkajúcej sa pomoci na reštrukturalizáciu poskytnutej zo strany SNCF, verejnoprávneho podniku vo výlučnom vlastníctve členského štátu Francúzsko, v prospech spoločnosti prepravy tovarov SCS SERNAM.
   Na podporu svojej žaloby na nečinnosť žalobca uvádza tvrdenia, ktoré možno v podstate zoskupiť do dvoch žalobných dôvodov.
   Prvý žalobný dôvod je založený na porušení článku 88 ods. 2 ES. Žalobca uvádza, že uplynutie lehoty v dĺžke viac ako šesť mesiacov od jeho prvej sťažnosti, napriek tomu, že Komisia o prípade vedela, pretože už skôr vydala rozhodnutia, ktorých porušenie bolo predmetom sťažnosti, poukazuje na vážne ťažkosti Komisie pritom, ako posudzovala zlučiteľnosť predmetnej pomoci so spoločným trhom. Preto je podľa žalobcu Komisia povinná začať oficiálne konanie preskúmania pomoci, ktorá je predmetom sťažnosti. Okrem toho žalobca uvádza, že prípadné neoznámenie pomoci francúzskymi orgánmi nezbavuje Komisiu povinnosti starostlivosti a toho, že je povinná vykonávať svoju vyšetrovaciu právomoc hneď, ako má informácie o štátnej pomoci, ktorá by mohla byť v rozpore so zásadami spoločného trhu, najmä v rámci sťažnosti uvádzajúcej porušenie jej skoršieho rozhodnutia, ktorým boli stanovené podmienky zlučiteľnosti štátnej pomoci so spoločným trhom (1).
   Druhý žalobný dôvod je založený na porušení článku 1 nariadenia Rady č. 659/1999 ustanovujúce podrobné pravidlá na uplatňovanie článku 93 Zmluvy o ES (teraz článok 88) (2). Žalobca uvádza, že Komisia mala nariadiť predbežné opatrenie pozastavenia vyplácania pomoci, keďže bola podľa žalobcu splnená podmienka objektívnej naliehavosti.

      (1)  Ide o rozhodnutie Komisie z 20. októbra 2004 o štátnej pomoci čiastočne poskytnutej Francúzskom v prospech podniku Sernam [neoficiálny preklad], K(2004) 3940, konečné znenie.

      (2)  Ú. v. ES L 83, s. 1; Mim. vyd. 08/001, s. 339, nariadenie vykonané nariadením Komisie č. 794/2004 z 21. apríla 2004 (Ú. v. ES L 182, s. 2; Mim. vyd. 08/004, s. 3).


title: Vec C-45/10: Návrh na začatie prejudiciálneho konania, ktorý podal Raad van State (Belgicko) 28. januára 2010 — Vlaamse Dierenartsenvereniging VZW, Marc Janssens/Belgické kráľovstvo

text:
               17.4.2010

               SK

               Úradný vestník Európskej únie

               C 100/23

         Návrh na začatie prejudiciálneho konania, ktorý podal Raad van State (Belgicko) 28. januára 2010 — Vlaamse Dierenartsenvereniging VZW, Marc Janssens/Belgické kráľovstvo
   (Vec C-45/10)
   2010/C 100/34
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Žalobcovia: Vlaamse Dierenartsenvereniging VZW, Marc Janssens

      Žalovaný: Belgické kráľovstvo

      Prejudiciálne otázky

               1.

               Je článok 3 písm. b), článok 4 ods. 2, článok 5 a článok 17 ods. 2 nariadenia (ES) č. 998/2003 (1) Európskeho parlamentu a Rady z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat, ktorým sa mení a dopĺňa smernica Rady 92/65/EHS, ako aj články a prílohy rozhodnutia Komisie 2003/803/ES (2) z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri Spoločenstva, v rozpore s vnútroštátnou úpravou, ktorá umožňuje, aby sa európsky pas spoločenského zvieraťa používal pre psov aj ako identifikačný a registračný dôkaz, pričom stanovuje, že tretie osoby môžu pomocou identifikačných nálepiek vykonávať zmeny údajov týkajúcich sa identifikácie majiteľa a zvieraťa, a to prelepením údajov v I až III časti európskeho pasu spoločenských zvierat, ktorý vystavil úradne oprávnený veterinárny lekár?

               2.

               Sú vnútroštátne ustanovenia, ktoré prikazujú používať vzor európskeho pasu spoločenských zvierat v zmysle rozhodnutia Komisie 2003/803/ES z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri Spoločenstva aj ako dôkaz slúžiaci na identifikáciu a registráciu psov, pričom stanovujú, aby tretie osoby pomocou identifikačných nálepiek vykonávali zmeny v identifikačných údajoch majiteľa a zvieraťa v I až III časti daného pasu, technickými predpismi v zmysle článku 1 smernice 98/34/ES (3) z 22. júna 1998 o postupe pri poskytovaní informácií v oblasti technických noriem a predpisov, ktoré treba podľa článku 8 smernice oznámiť pred ich prijatím Komisii?

      (1)  Ú. v. EÚ L 146, s. 1; Mim. vyd. 03/039, s. 75.

      (2)  Ú. v. EÚ L 312, s. 1; Mim. vyd. 03/041, s. 198.

      (3)  Ú. v. ES L 204, s. 37; Mim. vyd. 13/020, s. 337.


title: Vec C-462/04: Žaloba podaná dňa 25. októbra 2004 Komisiou Európskych spoločenstiev proti Talianskej republike

text:
               8.1.2005

               SK

               Úradný vestník Európskej únie

               C 6/30

         Žaloba podaná dňa 25. októbra 2004 Komisiou Európskych spoločenstiev proti Talianskej republike
   (Vec C-462/04)
   (2005/C 6/56)
   Jazyk konania: taliančina
   Komisia Európskych spoločenstiev, v zastúpení: Eugenio de March a Carmel O'Reilly, splnomocnení zástupcovia, podala dňa 25. októbra 2004 na Súdny dvor Európskych spoločenstiev žalobu proti Talianskej republike.
   Žalobca navrhuje, aby Súdny dvor:

               —

               určil, že Talianska republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou Rady 2001/40/ES (1) z 28. mája 2001 o vzájomnom uznávaní rozhodnutí o vyhostení štátnych príslušníkov tretích krajín alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice;

               —

               zaviazal Taliansku republiku nahradiť trovy konania.

         Žalobné dôvody a hlavné tvrdenia
   Lehota na prijatie opatrení na prebratie smernice uplynula 2. decembra 2002.

      (1)  Ú. v. ES L 149 zo dňa 2.6. 2001, s. 0034


title: Vec T-492/09: Žaloba podaná 7. decembra 2009 — MEDA Pharma/ÚHVT — Nycomed (ALLERNIL)

text:
               13.2.2010

               SK

               Úradný vestník Európskej únie

               C 37/44

         Žaloba podaná 7. decembra 2009 — MEDA Pharma/ÚHVT — Nycomed (ALLERNIL)
   (Vec T-492/09)
   2010/C 37/63
   Jazyk žaloby: nemčina

      Účastníci konania

      Žalobkyňa: MEDA Pharma GmbH & Co. KG (Bad Homburg, Nemecko) (v zastúpení: G. Würtenberger a R. Kunze, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Nycomed GmbH (Konstanz, Nemecko)

      Návrhy žalobkyne

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 29. septembra 2009 vydané v odvolacom konaní R 1386/2007-4 týkajúce sa podaného odvolania zakladajúceho sa na nemeckej ochrannej známke č. 1 042 583„ALLERGODIL“ proti európskej časti medzinárodného zápisu 845 934„ALLERNIL“,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „ALLERNIL“ pre výrobky zaradené do triedy 5 (medzinárodný zápis s uvedením Európskeho spoločenstva č. 845 934).

      Majiteľ ochrannej známky Spoločenstva: žalobkyňa.

      Účastník, ktorý sa domáha vyhlásenia neplatnosti: Nycomed GmbH.

      Práva z ochrannej známky účastníka, ktorý sa domáha vyhlásenia neplatnosti: nemecká slovná ochranná známka č. 1 042 583„ALLERGODIL“ pre výrobky zaradené do triedy 5.

      Rozhodnutie výmazového oddelenia: zamietnutie výmazu.

      Rozhodnutie odvolacieho senátu: zamietnutie odvolania.

      Dôvody žaloby:

               —

               porušenie článku 8 ods. 1 písm. b) nariadenia (ES) č. 207/2009 (1), pretože neboli správne použité zásady práva o ochranných známkach týkajúce sa pravdepodobnosti zámeny,

               —

               porušenie článku 75 nariadenia č. 207/2009 z dôvodu nedostatkov odôvodnenia napadnutého rozhodnutia.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Spojené veci T-226/09 a T-230/09: Rozsudok Všeobecného súdu zo 16. septembra 2013 — British Telecommunications a BT Pension Scheme Trustees/Komisia ( „Štátna pomoc — Čiastočné oslobodenie od platby časti odvodov do Dôchodkového ochranného fondu — Rozhodnutie, ktorým sa štátna pomoc vyhlasuje za nezlučiteľnú s vnútorným trhom — Pojem štátna pomoc — Štátne prostriedky — Výhoda — Selektívna povaha — Narušenie hospodárskej súťaže — Narušenie obchodu medzi členskými štátmi — Rovnosť zaobchádzania — Proporcionalita — Legitímna dôvera — Povinnosť odôvodnenia — Vykonanie štátnej pomoci“ )

text:
               9.11.2013

               SK

               Úradný vestník Európskej únie

               C 325/20

         Rozsudok Všeobecného súdu zo 16. septembra 2013 — British Telecommunications a BT Pension Scheme Trustees/Komisia
   (Spojené veci T-226/09 a T-230/09) (1)

   (Štátna pomoc - Čiastočné oslobodenie od platby časti odvodov do Dôchodkového ochranného fondu - Rozhodnutie, ktorým sa štátna pomoc vyhlasuje za nezlučiteľnú s vnútorným trhom - Pojem štátna pomoc - Štátne prostriedky - Výhoda - Selektívna povaha - Narušenie hospodárskej súťaže - Narušenie obchodu medzi členskými štátmi - Rovnosť zaobchádzania - Proporcionalita - Legitímna dôvera - Povinnosť odôvodnenia - Vykonanie štátnej pomoci)
   2013/C 325/33
   Jazyk konania: angličtina

      Účastníci konania

      Žalobkyne: British Telecommunications (Londýn, Spojené kráľovstvo) (v zastúpení: G. Robert, M. Newhouse, T. Castorina, solicitors, J. Holmes, barrister, a H. Legge, QC) (vec T-226/09) a BT Pension Scheme Trustees Ltd (Londýn) (v zastúpení: J. Derenne a A. Müller-Rappard, advokáti) (vec T-230/09)

      Žalovaná: Európska komisia (v zastúpení: L. Flynn a N. Khan, splnomocnení zástupcovia)

      Predmet veci

   Návrh na zrušenie rozhodnutia Komisie 2009/703/ES z 11. februára 2009 týkajúceho sa štátnej pomoci C 55/2007 (ex NN 63/07, CP 106/06) poskytnutej Spojeným kráľovstvom Veľkej Británie a Severného Írska — Štátna záruka pre spoločnosť B[ritish] T[elecomunications] (Ú. v. EÚ L 242, s. 21)

      Výrok rozsudku

               1.

               Žaloba sa zamieta.

               2.

               Vo veci T-226/09 je British Telecommunications plc povinná nahradiť trovy konania.

               3.

               Vo veci T-230/09 je BT Pension Scheme Trustees Ltd povinná nahradiť trovy konania.

      (1)  Ú. v. EÚ C 193, 15.8.2009.


title: Vec F-99/11: Žaloba podaná 3. októbra 2011 — ZZ/Komisia

text:
               28.1.2012

               SK

               Úradný vestník Európskej únie

               C 25/67

      Žaloba podaná 3. októbra 2011 — ZZ/Komisia
      (Vec F-99/11)
      (2012/C 25/128)
      Jazyk konania: taliančina

         Účastníci konania

         Žalobca: ZZ (v zastúpení: G. Cipressa, advokát)

         Žalovaná: Európska komisia

         Predmet a opis sporu

      Zrušenie konkludentného rozhodnutia Komisie, ktoré zamieta žiadosť žalobcu, aby mu bola vyplatená dlžná zadržiavaná časť odmeny za obdobie od 1. júna 2005 do 31. júla 2010

         Návrhy žalobcu

                  —

                  zrušiť rozhodnutie o zamietnutí návrhov žalobcu uvedených v žiadosti z 20. augusta 2010, zaslanej menovaciemu orgánu 20. augusta 2010, ktoré prijala Komisia alebo ktoré je jej v každom prípade pripísateľné, bez ohľadu na to, ako je zamietnutie formulované a či je čiastočné alebo úplné,

                  —

                  zrušiť v rozsahu, v akom je to nevyhnutné, oznámenie zaregistrované 28. februára 2011 pod referenčným číslom Ares(2011)217354, ktoré došlo žalobcovi ku dňu, ktorý nepredchádza 6. aprílu 2011,

                  —

                  zrušiť rozhodnutie o zamietnutí návrhov žalobcu uvedených v sťažnosti z 24. februára 2011, ktoré prijala Komisia, bez ohľadu na to, ako je zamietnutie formulované,

                  —

                  zaviazať Komisiu na náhradu trov konania.